Constantine Antara 4 Filem DC Seram Yang Akan Dibangunkan Warner Bros.

Warner Bros. terus mengorak langkah dalam pembikinan filem-filem Komik DC. Selepas me’reboot’ beberapa filem seperti Wonder Woman dan The Suicide Squad serta menghasilkan beberapa filem baru seperti Joker  (yang akan ditayangkan 2 Oktober ini), The Batman dan Birds of Prey. Warner Bros. dan DC dilaporkan bakal menerbitkan 4 buah filem dari komik DC ‘horror’.

Menurut laporan dari We Got This Covered, Constantine merupakan antara filem DC Seram yang kini dalam perancangan Warner Bros. Lebih menarik, pelakon filem aksi terkenal, Keanu Reeves dikhabarkan akan kembali memainkan peranannya dalam filem Constantine 2005 sebagai John Constantine.

Sebelum ini Collin Farrell dikaitkan dengan watak tersebut, namun nama Reeves mula memuncak pada tahun ini selepas kejayaan filem John Wick 3 dan menjadi pilihan peminat untuk muncul dalam filem DC. Ini membuatkan Warner Bros. kembali beralih kepada Reeves untuk watak John Constantine.

Lagi tiga filem yang kini dalam perancangan Warner Bros. adalah Justice League Dark, Swamp Thing dan filem House of Mystery yang diadaptasikan dari komik antologi seram DC.

Setakat ini, belum ada pengesahan dari pihak Warner Bros., tetapi Keanu Reeves pernah menyatakan hasrat untuk kembali sebagai John Constantine, dan pastinya Warner Bros. dan DC tidak akan melepaskan peluang untuk menawarkan watak kepada pelakon tersebut.

Apapun kita nantikan perkembangan filem-filem DC seram di masa akan datang.


Shaun & Yuna Bergandingan Untuk Projek Terbaru “So Right”

Penyanyi terkenal Malaysia Yuna akan bekerjasama dengan penyanyi/penulis lagu Shaun untuk projek kerjasama terbaru, lapor Allkpop.

Menurut Unbound Entertainment Group, Shaun dan Yuna akan mengeluarkan single kolaborasi “So Right,” yang telah digoda Shaun pada Disember yang lalu.

Shaun, yang mula mendapat pengiktirafan untuk single hit tahun 2018 “Way Back Home” yang menampilkan Conor Maynard, merancang untuk kembali dengan keluaran muzik baharu pertamanya dalam masa 9 bulan sejak pelancaran album “#0055b7” pada Mei 2021.

Sementara itu, penyanyi-penulis lagu R&B dari negara kita, Yuna mula mencipta nama di persada antarabangsa selepas bekerjasama dengan Usher untuk single-nya “Crush“

Single “So Right” ditetapkan pelancarannya di semua platform penstriman pada 24 Februari jam 6 petang waktu Korea Selatan.


Netflix: Han So-Hee & Ahn Bo-Hyun Bintangi Siri Aksi Noir Undercover

Netflix, perkhidmatan hiburan streaming terkemuka di dunia, telah mengesahkan barisan pelakon siri aksi noir terbaru berjudul Undercover (working title). Barisan pelakonnya terdiri daripada beberapa pelakon hebat seperti Han So-hee, Park Hee-soon, Ahn Bo-hyun, Kim Sang-ho, Lee Hak-ju dan Jang Yull.

Undercover menceritakan kisah Ji-u, yang menyertai kartel dadah dan menjadi ejen perisik dalam pasukan polis untuk mencari kebenaran di sebalik kematian ayahnya. Dia menemui kebenaran yang sukar untuk diterima dalam usaha untuk membalas dendam.

Han So-hee, yang terkenal menerusi lakonanya dalam drama hit The World of the Married, akan memainkan peranan utama sebagai Yun Ji-u, yang menyertai organisasi jenayah dalam usaha untuk membalas dendam keatas kematian ayahnya. Dia menjadi ejen penyamaran dalam pasukan polis dan mula mencari rahsia disebalik kematian ayahnya.

Park Hee-soon (The Witch: Park 1, The Supervision, 1987) akan membawa watak Choi Mu-jin, ketua penjenayah di wilayah Dongcheon. Dia membawa Yun Ji-u menyertai organisasi, dan mengubahnya menjadi ejen penyamaran.

Bintang Itaewon Class, Ahn Bo-hyun akan berperanan sebagai detektif polis Jeon Pil-do dari unit narkotik, yang merupakan rakan Ji-u yang cekap, berani dan berhati-hati dalam siasatan.

Kim Sang-ho, yang terkenal menerusi lakonannya dalam drama Kingdom, akan memainkan peranan sebagai Cha Gi-ho, ketua unit narkotik yang sangat obses dalam usaha menjatuhkan kartel Dongcheon sebelum dia bersara.

Lee Hak-ju (Sweet Munchies, The World of the Married, Watching) akan memainkan peranan sebagai Jung Tae-ju, yang sangat setia kepada ketuanya, Choi Mu-jin, manakala Jang Yull akan membawa watak Do Gang-jae, anggota kartel yang dibuang kerana menimbulkan masalah. Dia kemudian berdendam terhadap Yun Ji-u, menambahkan lapisan konflik lain dalam kisah ini.

Siri aksi yang mendebarkan ini diarahkan oleh Kim Jin-min (Extracurricular) berdasarkan lakonlayar yang ditulis oleh Kim Va-da (Life Risking Rmance, The Huntresses).  Undercover akan ditayangkan di Netflix tidak lama lagi.


Sekuel Tomb Raider Dibatalkan Selepas MGM Hilang Hak Francais, Tempat Alicia Vikander Mungkin Akan Diganti Dengan Pelakon Baharu

The Wrap mendedahkan bahawa MGM telah kehilangan hak ke atas francais Tomb Raider.

Berdasarkan siri permainan video popular dengan nama yang sama, Lara Croft dibawa kembali ke skrin besar pada 2018 dengan penghasilan semula yang dibintangi oleh Alicia Vikanda. Walau bagaimanapun, studio itu hanya mempunyai masa sehingga Mei tahun ini untuk memulakan penggambaran sekuel, dan nampaknya peluang itu telah berlalu.

Kini, studio-studio filem Hollywood telah memulakan perang bidaan untuk mendapatkan IP tersebut.

Sumber turut mengesahkan bahawa Vikanda tidak lagi terlibat dengan harta intelek tersebut kerana filem yang mungkin akan dihasilkan di masa hadapan akan di’reboot’ sepenuhnya.

Tiada pelakon atau pengarah yang dikaitkan dengan filem terbaru setakat ini, tetapi hakcipta telah dikembalikan kepada penerbit permainan video Crystal Dynamics dan mereka sedang mencari rumah baharu untuk francais filem itu bersama GK Films.

Filem reboot pertama Tomb Raider, yang ditayangkan pada 2018 telah memperoleh kutipan box office sebanyak $275 juta dolar, tetapi mendapat ulasan sederhana. Kedua-dua filem awal 2000an yang dibintangi Angelina Jolie juga kurang memberangsangkan, tetapi menghasilkan jumlah gabungan kutipan sebanyak $432 juta.


Peperangannya Semakin Hampir Dalam TV-Spot Rambo: Last Blood

Lionsgate telah melancarkan tv spot terbaru filem Rambo: Last Blood, filem terbaru yang menampilkan karakter filem aksi paling ikonik, Rambo. Anda boleh saksikan tv-spot tersebut dipemain video dibawah.

Babak kali ini menyaksikan Rambo lakonan Sylvester Stallone, tertekan dengan memori lampaunya, tinggal keseorangan disebuah rumah usang yang terletak di Arizona dan perlu meneruskan hidup dikala usia yang semakin tua.

Bagaimanapun, dia menerima berita yang kurang menyenangkan dimana cucu perempuannya telah hilang di Mexico. Dalam usaha mencari, Rambo mendapati cucunya telah diculik oleh penjenayah. Dengan mengunakan kudrat dan skill yang ada, Rambo sekali lagi keseeorangan menumpaskan mereka dan menyelamatkan cucunya.

Rambo: Last Blood diarahkan oleh Adrian Grunberg, manakala skrip turut ditulis oleh Matt Cirulnick. Turut membintangi filem ini adalah Adriana Barraza, Paz Vega, Yvette Monreal, Sergio Peris-Mencheta, Oscar Jaenada, dan Joaquín Cosío

Filem kelima dalam Rambo saga ini dijangka akan menemui penonton pada 19 September 2019


Reboot “The Crow” Sedang Dalam Pembangunan, Bill Skarsgard Akan Bawa Watak Utama

Selepas bertahun-tahun cuba untuk menghasilkan semula The Crow, nampaknya projek tersebut kembali ke landasan yang tepat dengan Bill Skarsgard bersedia untuk membintangi ‘reboot’ yang akan datang.

Menurut The Hollywood Reporter, Skarsgard – yang terkenal dengan watak Pennywise the Clown dari filem It – akan membintangi reboot filem ‘supernatural’ pembalasan dendam itu.

Projek terbaru itu akan diarahkan oleh Rupert Sanders (Snow White and the Huntsman, Ghost in the Shell) dan diterbitkan oleh Edward R. Pressman dan Malcolm Gray, yang merupakan penerbit filem asal.

Laporan itu turut menyebut, lakon layar filem akan ditulis Zach Baylin, yang baru sahaja dicalonkan dalam Anugerah Akademi untuk lakon layar King Richard yang ditulis olehnya. Filem itu juga mungkin memulakan penggambaran Jun ini.

Pembikinan semula The Crow telah dirancang lama dengan Jason Momoa dikatakan mengambil alih peranan utama selepas Luke Evans dan Jack Huston berundur dari peranan itu pada 2014. Corin Hardy (The Hallow) juga dikaitkan dengan kerusi pengarahan.

Namun, selepas bertukar studio, dari Relativity Media ke Sony pada 2015, projek tersebut tergantung sehinggalah Momoa dan Hardy meninggalkan projek itu pada 2018 disebabkan perbezaan kreatif.

The Crow adalah siri buku komik fantasi gelap supernatural oleh James O’Barr dan mengisahkan tentang seorang lelaki yang dihidupkan semula untuk membalas dendam terhadap pembunuhnya dan kematian tunangnya.

Sebuah filem adaptasi telah dihasilkan pada tahun 1994 yang dibintangi oleh Brandon Lee. Namun filem tersebut terpalit dengan insiden tragik dimana Lee meninggal dunia di set penggambaran disebabkan kemalangan yang melibatkan senjata api.


Adiwiraku Review

Pelakon: Sangeeta Krishnasamy, Xavier Fong, Wan Azlyn, Farra Safwan, Ahmad Adnin Zidane, Irdina Tasmin, Balqis Sani, Rizal Fahmi

Lama sebenarnya kami fikir apakah ayat yang sesuai untuk gambarkan betapa hebatnya filem Adiwiraku ini. Satu tepukan gemuruh diterima apabila filem ini tamat dan ramai penonton di majlis pra tonton berpuas hati dengan filem ini. Apa yang kami ingin katakan, filem Adiwiraku ini bakal menjadi hit pada tahun ini.

“Kami ingin memberi amaran bahawa filem ini bukanlah 100% berbahasa melayu. Dialog-dialog dalam filem ini mostly adalah berbahasa inggeris dan diselangi dengan loghat-loghat utara. Alert! MINOR SPOILER BELOW!”

Pada tahun 2015, kisah cikgu Cheryl yang berjaya membawa SMK Pinang Tunggal meraih tempat kelima pertandingan Choral Speaking di Kedah telah menjadi viral dilaman sosial. Kisah kejayaan cikgu Cheryl ini telah mendorong pengarah Eric Wong dan syarikat penerbit SOL Pictures menerbitkan sebuah filem berjudul Adiwiraku.

Filem Adiwiraku, bukanlah sebuah nashkah fiksyen, tapi adalah inspirasi dari sebuah kisah kehidupan sebenar. Kisah seorang guru yang bernama Cheryl Fernando yang menabur bakti di SMK Pinang Tunggal dan kisah pengorbanan beliau demi anak-anak muridnya yang akan membuat penonton begitu tersentuh hati apabila menontonnya kelak.

Jujur kami katakan, filem ini bakal menganggu emosi anda apabila menontonnya. Pengorbanan Cikgu Cheryl dalam mendidik anak muridnya akan membuka

Tak kurang juga kami tergelak melihat telatah murid-murid dalam filem tersebut, walaupun mereka bukanlah pelakon sebenar, tapi humor yang mereka tunjukan cukup bersahaja ditambah dengan loghat utara berjaya membuatkan penonton tergelak.

Antara salah satu sebab kenapa filem ini “baik” adalah tiada pelakon-pelakon terkenal yang membintangi filem ini dan kebanyakan karakter-karakter ini adalah pelajar sekolah SMK Pinang Tunggal.

Kami cukup kagum dengan mutu lakonan pelajar-pelajar tersebut. Mereka bukanlah aktor sebenar, tetapi berjaya melakonkan semula karakter mereka sendiri dengan cukup baik dan berkesan. Malah bahasa inggeris mereka juga cukup baik. Kudos mereka!

Oh ye! Tak lupa juga mutu lakonan Sangeetha Krishnasamy dan Xavier Fong. Sangeetha berjaya menjiwai watak Cikgu Cheryl dengan begitu baik, begitu juga Xavier yang membawa watak Cikgu Constant. Kami jarang melihat lakonan Xavier Fong dan ini pertama kali kami melihat Sangeetha di layar perak, namun adaptation mereka dengan watak yang diberikan cukup mengagumkan. Sangeetha juga mengakui, murid-murid yang berlakon dalam filem ini adalah inspirasinya untuk menjiwai watak cikgu Cheryl.

Selain itu, seni cinematography, tone, color fradient dan mood filem ini juga sangat cantik dan clean. Separation antara subject dan background diadun pula dengan angle yang cantik membuatkan filem Adiwiraku antara filem tempatan terbaik yang pernah dihasilkan.Itu belum dicampur dengan musik-musik latar, filem editing mereka boleh dikatakan antara “the best”. Kami kagum dengan kualiti filem yang dihasilkan, nowonder filem ini dapat memberi saingan dalam Equality International Film Festival dan juga sebagai finalis Phoenix Film Festival Melbourne 2017.

Secara keseluruhan, filem Adiwiraku sebuah naskah terbaik yang dihasilkan oleh Eric Ong, walaupun bajet sekitar RM600K – RM1 juta dan menggunakan pelakon-pelakon tidak ternama dan pelajar sekolah, ia tetap memberi impak kepada penonton yang bakal menontonnya apabila ditayangkan kelak. Bagi kami, filem ini adalah filem yang wajib anda tonton dan antara filem terbaik tempatan tahun 2017


7 Filem Sains Fiksyen Mengenai Angkasa Yang Harus Anda Tonton!

Sains fiksyen merupakan satu genre yang cukup besar, meliputi dari peperangan, pencerobohan makhluk asing, penggembaraan masa, dan sebagainya. Kebanyakkan filem-filem sains fiksyen lebih kepada fantasi, tetapi ada juga yang mengambil ilmu dan teori sains sebagai teras penceritaanya.

Terdapat beberapa filem sains fiksyen bertema angkasa yang telah menarik perhatian ahli-ahli sains khususnya astronomer, astrofizik dan sebagainya. Ia disebabkan ketepatan saintifik dan gambaran yang menghampiri realiti sebenar apabila berada di angkasa lepas atau di planet yang tidak pernah dijejaki manusia. Jadi, disini kami ingin kongsikan 7 Filem Sains Fiksyen yang akan membuka minda anda mengenai angkasa lepas.

Antara filem sains fiksyen terhebat dan paling hampir dengan realistik sains astronomi. Dengan konsultasi dari ahli fizik teori terkenal Kip Thorne dan usaha ada adik Nolan, yang juga penulis skrip Interstellar, Jonanthan Nolan mengkaji teori relativiti di CALTECH, filem ini mendapat pujian banyak ahli astronomi termasuklah ahli astrofizik terkenal Neil deGrasse Tyson.

Interstellar mengisahkan tentang sekumpulan angkasawan yang mengembara melalui ‘wormhole’ dalam misi mencari planet baru untuk umat manusia.

Christopher Nolan mengatakan filem Insterstellar arahannya diilhamkan dari filem ini, yang dihasilkan oleh salah seorang pengarah terhebat sepanjang zaman, Stanley Kubrick. Karya terkenal ini menggambaran penerbangan ruang angkasa yang tepat secara ilmiah. Ia juga mempelopori kesan khas khas dan visual yang menakjubkan. Pasti ramai tidak percaya, filem ini dihasilkan pada era hujung 60an. Untuk menghasilkan filem ini, Kubrick mengambil sedikit bantuan dari ahli astronomi berbakat, Carl Sagan.

Filem ini, yang mengikuti perjalanan ke Musytari dengan komputer HAL setelah penemuan monolit asing yang mempengaruhi evolusi manusia, membahas tema eksistensialisme, evolusi manusia, teknologi, kecerdasan buatan, dan kemungkinan kehidupan di luar bumi.

Ahli astrofizik dan bekas angkasawan menyatakan bahawa Graviti tidak tepat secara saintifik, tetapi mereka memujinya dari segi realisme premisnya dan kepatuhan terhadap prinsip fizikal. Angkasawan Buzz Aldrin memuji kesan visual filem ini kerana menggambarkan secara tepat realiti sifar graviti.

Filem ini mengisahkan tentang angkasawan yang terdampar diangkasa selepas Space Shuttle mereka musnah, dan mereka berusaha untuk kembali ke Bumi.

Bayangkan jika umat manusia mula menjejakkan kaki di planet Marikh, bagaimana situasinya, adakah sejuk? apa yang akan terjadi jika kita tidak memakai sut khas? Inilah situasi yang digambarkan dalam filem The Martian. Pengarah Bahagian Sains Planet di Direktorat Misi Sains NASA, James L. Green terlibat dalam pembikinan filem ini sebagai konsultan. The Martian menggambarkan secara tepat keadaan di planet Marikh, baik dari segi graviti, cuaca dan sebagainya.

The Martian mengisahkan seorang angkasawan yang ditinggalkan secara tidak sengaja oleh krew ketika ribut kuat. Duduk berseorangan, dia berusaha untuk hidup selama mana yang mungkin, menanti diselamatkan.

Salah satu cita-cita Nasa adalah untuk membina penempatan di Bulan, bagi menggembangkan lagi penggembaraan angkasa. Dan, Moon memberi gambaran di masa hadapan dimana Bulan akan menjadi pengkalan angkasawan. Bulan bukan sahaja kaya dengan Helium-3, tetapi kaya dengan mineral lain serta ais yang boleh dijadikan sumber untuk penggembaraan angkasa lepas.

Moon mengisahkan Sam, satu-satunya angkasawan yang bekerja di stesen Lunar bersama komputernya, GERTY. Menjelang akhir kontrak kerjanya selama 3 tahun, dan menghampiri masa untuk pulang ke rumah, dia terlibat dengan kemalangan maut.

Filem sains fiksyen ini mungkin tidak popular, malah gagal dari segi box office, tetapi apa yang menariknya tentang Europa Report adalah ceritanya yang menggambarkan penerokaan salah satu bulan di planet Musytari, iaitu Europa. Ahli astronomi sangat tertarik dengan Europa kerana bulan mengandungi ais, yang boleh menjadi sumber kepada penerokaan angkasa, oksigen, dan yang paling penting, kehidupan – makhluk hidup sekecil bakteria.

Europa Report menceritakan sekumpulan angkasawan terbaik yang dihantar oleh sebuah syarikat penerokaan angkasa dalam misi mencari dan mengesahkan kehidupan di bulan Musytari, Europa.

Ahli astronomi sering tertanya-tanya, adakah makhluk lain diangkasa lepas selain manusia? Clara merupakan filem sains fiksyen Canadian-British yang mengisahkan ahli astrofizik Isaac dan artis Clara, yang menjadi rapat ketika mencari tanda-tanda kehidupan pintar di alam semesta.

Filem ini didasarkan pada kemajuan teknologi dan teori-teori baru, serta menarik perhatian ahli astronomi. Teleskop orbit TESS yang dipaparkan dalam filem ini adalah teleskop sebenar yang kini sedang mengorbit Bumi.


SUICIDE SQUAD ‘Ayer Cut’ Sekadar Khabar Angin

Susulan kejayaan kempen Justice League #ReleaseSnyderCut, peminat mula melancarkan gerakan baru untuk mendesak studio Warner Bros. melepaskan filem Suicide Squad versi ‘Ayer Cut’.

David Ayer sebelum ini pernah berkongsikan drama yang dihadapinya semasa proses pasca-produksi Suicide Squad sehingga menganggu visinya sendiri. Tambahan pula, posting misteri di media sosial sebaik sahaja pengumuman Justice League versi ‘Snyder Cut’ turut mencetuskan khabar angin dikalangan peminat.

Perkongsian beberapa gambar yang berkaitan dengan Joker oleh Ayer seolah-olah memberi ‘hint’ bahawa Suicide Squad versi suntingan pengarah tersebut mungkin akan dilancarkan tidak lama lagi.

Malangnya, disebabkan beberapa masalah yang melibatkan perundangan, peminat tidak dapat melihat filem Suicide Squad yang sebenar, dan ini disahkan oleh Ayer sendiri yang turut mengatakan versinya hanyalah sekadar khabar angin.

It is simply not my call or my IP. I love WB – it’s always been my ‘home studio’ I fully respect and support the incredible path the DCU is taking under their stewardship. My cut of Suicide Squad may always be just a rumor. And that’s just fine. https://t.co/Prlp8bPgy4
— David Ayer (@DavidAyerMovies) May 21, 2020

Walaupun tidak dapat melihat versi sebenar Suicide Squad, sekurangnya peminat tahu, bahawa situasi yang sebenar dihadapi oleh Ayer semasa menyiapkan filem. Malah Ayer turut mendedahkan terdapat banyak rakaman Joker lakonan Jared Leto yang tersimpan rapi di arkib Warner Bros.

Minggu lalu, Warner Bros. telah memberi lampu hijau untuk melepaskan filem Justice League versi suntingan Synder dan memberi peruntukkan tambahan sekitar $20-$30 juta untuk menyiapkan filem sepenuhnya sebelum ditayangkan di perkhidmatan streaming HBO Max tahun hadapan.

Kepada para peminat, adakah anda melihat Suicide Squad ‘Ayer cut’? kongsikan pendapat anda.


PERJALANAN PERTAMA: ‘Papar Kisah ‘Road Trip’ Datuk & Cucu, Tampilkan Gandingan Pelakon Hebat Dua Negara

Filem yang bertemakan kekeluargaan agak jarang diterbitkan, meskipun naskhah bergenre sedemikian mampu menarik minat penonton jika dihasilkan dengan sebuah jalan cerita yang menarik.

Istimewanya, ia merupakan langkah pertama buat syarikat produksi D’Ayu Pictures untuk menerbitkan sebuah filem kekeluargaan berjudul Perjalanan Pertama.

Lebih menarik, filem berkenaan juga merupakan usahasama antara syarikatnya bersama Mahakarya Pictures yang merupakan syarikat produksi Indonesia.

Penerbit Eksekutif, Dato’ Rosmar Ayu Mokhtar berkata, ia merupakan nashkak sulung terbitan syarikatnya yang mengangkat kisah kekeluargaan tentang hubungan antara datuk dan cucu.

“Apabila meneliti naskhah dan jalan cerita filem Perjalan Pertama ini, saya melihat ia sesuatu yang cukup menarik untuk diketengahkan.

“Ia sebuah filem ‘road trip’ membabitkan datuk dan cucunya dan sepanjang perjalanan mereka itu, banyak cabaran yang terpaksa ditempuhi,” ujarnya.

Dato’ Rosmar Ayu berkata, Perjalanan Pertama tidak sekadar sebuah kisah penggembaraan semata-mata kerana apa yang ingin disampaikan kepada penonton adalah membabitkan hubungan kekeluargaan.

Sementara itu, menjelaskan lebih lanjut mengenai filem berkenaan, beliau menjelaskan ia menelan kos produksi sebanyak RM1.75 juta serta menjalani penggambaran di Bukit Tinggi, Indonesia sekitar awal tahun 2020.

Ujarnya, sebagai penerbit eksekutif, pihaknya selaku pelabur turut terbabit sejak awal lagi seperti pra produksi, skrip, penggambaran sehinggalah filem tersebut siap sepenuhnya.

“Perjalanan Pertama sudah ditayangkan di Indonesia sejak 14 Julai lalu dan sambutan yang diterima penonton di sana cukup menggalakkan.

“Menerusi penelitian kami di platform media sosial pula, ramai penonton yang memberikan pujian dan review positif serta suka dengan jalan ceritanya,” jelasnya.

Diarahkan oleh pengarah Arief Malinmudo, Perjalanan Pertama mengandingkan dua pelakon hebat dua negara iaitu Dato Ahmad Tamimi Siregar dan Muzakki Ramdhan.

Selain itu, ia turut menampilkan beberapa barisan pelakon popular lain seperti Adinda Thomas, Randy Pangalila, Gilang Dirga, Komo Ricky dan Angelica Petra.

Sementara itu, Arief selaku pengarah mengakui filem Perjalanan Pertama sememangnya cukup istimewa buat dirinya.

“Sudah tentu ia merupakan satu penghormatan buat diri saya untuk bekerjasama dengan seorang pelakon hebat Malaysia seperti Ahmad Tamimi.

“Apa yang boleh saya katakan, filem ini memang wajar untuk ditonton kerana jalannya itu sendiri, selain sinematografinya yang cukup memukau,” ujarnya.

Ujar Arief, dia berharap agar filem ini bukan sahaja mendapat sambutan di Indonesia, malah akan diterima penonton-penonton di Malaysia apabila ditayangkan nanti.

Selepas Indonesia, Perjalanan Pertama akan ditayangkan pula di pawagam seluruh Malaysia pada 18 Ogos ini.

Untuk info, filem ini juga sudah ditayangkan di World Premier Moslem Fim Festival Australia dan Asian Premier Jogja Asian Film Festival pada tahun 2021.


HBO Bakal Hasilkan Limited Series “Parasite”

HBO kini sedang dalam rundingan untuk menghasilkan siri televisyen adaptasi dari filem Parasite arahan Bong Joon Ho.

Menurut laporan Deadline, Bong dan Adam McKay akan bekerjasama dalam projek siri televisyen tersebut, manakala CJ Entertaiment, studio yang menghasilkan filem Parasite akan turut terlibat bersama-sama syarikat milik McKay, Hyperobject Industries dan satu lagi syarikat penerbitan, Kate Street Picture Company.

Susulan kejayaan besar dibeberapa majlis anugerah berprestij termasuklah Golden Globes yang lalu, adaptasi siri Parasite telah menjadi buruan beberapa syarikat gergasi penstriman video atas talian termasuklah Netflix.

Bong bagaimanapun memilih untuk menghasilkan projek bersama HBO, berdasarkan rekod baik yang dimiliki syarikat tersebut menerusi beberapa siri televisyen – dari Band of Brothers sehingga Big Little Lies – dan bekerjsama dengan penerbit eksekutif Succession, McKay, dimana penerbit itu menjadi pilihan pertama HBO/HBO Max.

Bong dan McKay akan bertindak selaku penerbit eksekutif bersama-sama bos Kate Street Pictures, Dooho Choi. Milky Lee, Cho Young Ki dan Francis Chung mewakili CJ Entertainment dan Kevin Messick untuk Hyperobject Industries.

Bertemakan dark-comedy, Parasite mengisahkan tentang seorang lelaki yang tidak berkerja (Song Kang Ho) yang terlibat dengan kehidupan keluarga kaya selepas anak sulungnya (Choi Woo Shik) mula menjadi pengajar kepada anak perempuan keluarga kaya tersebut.

Parasite dibintangi Song Kang Ho, Lee Sun Kyun, Cho Yeo Jeong, Choi Woo Shik, Park So Dam, Lee Jung Eun serta Chang Hyae Jin dan berdurasi selama 131 minit.


Review Filem: Sonic The Hedgehog

Seperti semua sedia maklum filem Sonic the Hedgehog ini sepatutnya ditayangkan pada 2019 telah ditunda ke 2020, hal ini disebabkan gubahan semula “Character Design” setelah mendapat kecaman hebat  seluruh dunia oleh peminat peminat Sonic. Akhirnya filem Sonic sudah boleh ditonton dipawagam berhampiran anda bermula 13 Februari 2020.

Filem Sonic yang bertemakan Fantasy/Sci Fi ini diarahkan oleh Jeff Fowler dan ini merupakan filem pertama arahannya. Karakter Sonic ini mengunakan suara latar Ben Schawrtz dan disertai beberapa pelakon terkenal seperti James Marsden dan Jim Carrey.

Filem ini mengisahkan tentang Sonic seekor hedgehog biru yang telah dikejar musuhnya disebabkan kuasa kepantasan yang Sonic miliki dan menyebabkan Sonic terpaksa melarikan diri ke bumi memgunakan gelang teleportasi lalu bersembunyi dibumi di GreenHill America dan secara tidak sengaja dipertemukan dengan Tom Wachowski iaitu Sheriff dikawasan situ.

Pada suatu hari kuasa kepantasan Sonic telah dikesan oleh pihak Governmen dan mereka telah menghantar Doctor Eggman lakonan Jim Carrey untuk mengenal pasti gelombang misteri tersebut. Saksikan bagaimana pengembaraan Sonic yang cuba melarikan diri daripada manusia tergenius dunia Dr Eggman dari memperolehi kuasa yang Sonic ada.

Filem ini boleh diklasifikasikan sebagai filem yang mampu mengamit memori peminat permainan video Sonic. Tanpa disangkal lagi “characteristic” yang bawa oleh Sonic sangat tepat dengan Sonic yang kita kenal selama ini dan filem ini tidak gagal mengetengahkan Sonic sebagai watak utama tidak seperti filem filem sebelum ini dimana watak pembantu lebih menyerlah dari watak utama filem. Pembawaan karakter Dr Eggman oleh Jim Carrey sangat tidak mengecewakan, Jom Carrey kekal Jim Carrey yang kita kenal selama ini.

Storyline yang digarap untuk untuk filem ini agak ringkas dalam misi menyelamatkan diri dari pihak pihak jahat yang tamakkan kuasa yang dimiliki Sonic. Cerita yang disampaikan tidaklah terlalu memfokuskan kepada penonton muda sahaja malah bersesuaian dengan semua peringkat umur. Sedikit mengecewakan dibahagian ending filem ini dimana penutup filem ini boleh diklasifikasikan sebagai longgar dan telah meninggalkan plothole yang besar lalu membuatkan penonton disajikan dengan penamat yang lemah.

Akhir sekali, tidak salahlah penonton meminta untuk mereka “re-design” karakter Sonic dalam filem pertamanya ini dimana kita telah dihidangkan dengan filem Sonic yang kita harapkan selama ini. Sebuah filem yang menyeronokkan dan sangat berbaloi untuk ditonton oleh segenap lapisan penonton.


Letitia Wright Dikejarkan Ke Hospital Selepas Mengalami Kemalangan Di Set Penggambaran “Black Panther 2”

Produksi Black Panther: Wakanda Forever baru sahaja bermula di Georgia, A.S., tetapi sekuel terbaru Marvel Studios itu terpaksa dihentikan hari ini selepas bintangnya, Letitia Wright (Shuri) mengalami kecederaan ketika melakukan aksi semasa penggambaran, lapor The Hollywood Reporter.

Aktres itu telah dikejarkan ke hospital, dan kecederaan yang dialaminya dilaporkan tidak serius.

“Letitia Wright mengalami cedera ringan hari ini ketika melakukan lagak ngeri untuk Black Panther: Wakanda Forever,” dalam satu kenyataan yang dikongsi oleh jurucakap Disney awal hari ini. “Dia sedang menerima rawatan di hospital tempatan dan dijangka akan dibenarkan keluar tidak lama lagi.”

Insiden tersebut bagaimana tidak mengganggu jadual produksi Black Panther: Wakanda Forever.

Baru-baru ini, Wright dan seorang lagi bintang Black Panther, Danau Gurira telah dilihat di set penggambaran dan dipercayai sedang merakamkan salah satu babak dalam filem akan datang. Anda boleh lihat gambar tersebut dibawah.

NEW set photos of Danai Gurira (Okoye) and Letitia Wright (Shuri) for the production of BLACK PANTHER: WAKANDA FOREVER at MIT! 📸(via: @TMZ) pic.twitter.com/Yu7I5YEqcj— Black Panther: Wakanda Forever News (@bpanthernews) August 25, 2021

Sekuel Black Panther sekali lagi akan diarahkan dan ditulis oleh Ryan Coogler. Filem akan datang menyaksikan kepulangan sebilangan besar pelakon asal seperti Lupita Nyong’o sebagai Nakia, Danai Gurira sebagai Okoye, Martin Freeman sebagai Everett K. Ross, dan Letitia Wright sebagai Shuri. Menyertai barisan pelakon adalah Tenoch Huerta (Narcos: Mexico) yang dilaporkan akan membawa watak utama penjahat. Kebanyakkan peminat berspekulasi bahawa watak lakonan Huerta adalah Namor.

Black Panther: Wakanda Forever dijadualkan tayangan pada 8 Julai 2022, hampir dua tahun selepas kematian pelakon utama Chadwick Boseman, yang meninggal dunia pada usia 43 tahun selepas bertarung dengan kanser usus.


Saksikan Trailer Eksklusif Spider-Man: Across the #Spider-Verse Untuk Pasaran Asia, Dapatkan Poster Terbaru Disini!

Sony Pictures telah melancarkan trailer eksklusif Spider-Man: Across The Spider-Verse khusus untuk pasaran Asia, sertai poster terbaru yang menampilkan Miles Morales dan Spidey dari dunia yang berbeza. Filem animasi sekuel yang akan datang ini dijadualkan tayangan pada 1 Jun 2023.

Anda boleh tonton trailer tersebut dibawah:

Miles Morales kembali untuk bab seterusnya dalam saga Spider-Verse yang telah memenangi Oscar®, pengembaraan epik yang akan membawa Spider-Man ke dunia ‘Multiverse’ untuk bergabung tenaga dengan Gwen Stacy dan pasukan baharu ‘Spider-People’ untuk berhadapan dengan penjahat yang lebih berkuasa daripada apa sahaja yang pernah mereka temui.

Spider-Man: Across the Spider-Verse (Part One) diarahkan oleh Joaquim Dos Santos, Kemp Powers dan Justin K. Thompson berdasarkan lakonlayar yang ditulis oleh Phil Lord & Christopher Miller dan David Callaham.

Oscar Isaac, Shameik Moore dan Hailee Steinfeld kembali meneruskan peranan masing-masing. Filem ini diterbitkan oleh Avi Arad, Amy Pascal, Phil Lord, Christopher Miller dan Christina Steinberg.


‘Kiut’nya Alex & Kawan-Kawannya Dalam Trailer Madagascar: A Little Wild

DreamWorks Animation telah melancarkan trailer siri prekuel Madagascar berjudul Madagascar: A Little Wild yang menampilkan versi comel karakter kesayangan peminat, iaitu Alex the Lion, Marty the Zebra, Melman the Giraffe dan Gloria the Hippo,

Semua episod siri animasi ini akan boleh ditonton dilaman penstriman Hulu dan Peacock pada 7 September ini. Anda boleh saksikan trailer dibawah.

Dalam Madagascar: A Little Wild, sertai Alex, Marty, Gloria dan Melman membesar di’hutan rimba’ yang dikenali sebagai Kota New York!.

Animasi spinoff ini menampilkan pelakon suara seperti Tucker Chandler (I Lost My Body), Amir O’Neil (Mann and Wife), Shaylin Becton (Fast & Furious: Spy Racers), dan Luke Lowe (Big City Greens), yang mana mereka membawa suara watak utama iaitu Alex, Marty, Gloria dan Melman. Siri ini turut menampilkan Jasmine Gatewood (Animal Kingdom) sebagai Kate dan Eric Petersen (Kirstie) sebagai Ant’Ney.


Saksikan Teaser “A Quiet Place Part II”!, Trailer Penuh Akan Dilancarkan Pada Tahun Baru Nanti

Paramount Pictures telah melancarkan teaser trailer A Quiet Place Part II yang memaparkan Evelyn Abbott lakonan Emily Blunt, memimpin keluarganya selepas kematian suami. Trailer penuh akan dilancarkan pada tahun baru nanti. Anda boleh saksikannya dipemain video dibawah.

A Quiet Place Part II turut menyaksikan pelakon Millicent Simmonds dan Noah Jupe kembali memainkan peranan mereka sebagai Regan dan Marcus Abbott. Selain itu juga, mereka turut disertai pendatang baru iaitu Cillian Murphy dan Djimon Hounsou yang masih tidak diketahui watak mereka.

John Krasinsk sekali lagi diberi tanggungjawab sebagai pengarah dan penulis skrip. Setakat ini, plot filem tidak didedahkan kepada umum.

Dilaporkan juga, pembikinan sekuel kali ini akan menelan belanja yang lebih besar berbanding filem pertama. Emily Blunt yang kebiasannya menerima bayaran 7 angka juga dikatakan sekali lagi sanggup untuk mengurangkan bayaran yang diterimanya kerana filem ini adalah projek yang diminati oleh suaminya, John Kransinski.

Filem pertama A Quite Place yang ditayangkan pada 2018 berjaya meraih $340 juta dolar seluruh dunia dengan modal pembikinan hanya $17 juta dolar.

Sebelum ini, sekuel filem ditetapkan pada 15 Mei 2020, tetapi pihak produksi menganjak tarikh 2 bulan lebih awal iaitu 20 Mac 2020.


Clint & Kate Bishop Bertemu Dengan Bos Besar Dalam Trailer Musim Akhir ‘Hawkeye’

Susulan kejutan utama semasa episod kelima, Marvel Studios telah mendedahkan trailer untuk episod keenam dan terakhir siri MCU Disney+ Hawkeye yang akan datang, yang diarahkan oleh Rhys Thomas. Siri terhad itu dijadualkan untuk kembali pada Rabu hadapan, 22 Disember.

Trailer finale Hawkeye, yang anda boleh lihat dibawah, terus menghangatkan keterujaan pemiant dengan ketibaan bos besar Tracksuit Mafia, yang tidak lain tidak bukan adalah Wilson Fisk atau Kingpin, yang sekali lagi dimainkan oleh Vincent D’Onofrio. Ia juga mengusik pertempuran akhir yang penuh aksi apabila Kate dan Clint, dalam pakaian baharu mereka, menentang Mafia, Echo dan Yelena.

D’Onofrio pertama kali memainkan watak penjahat itu dalam siri Marvel Netflix popular Daredevil yang keudara dari 2015 hingga 2018.

When I was a boy… pic.twitter.com/3iRk6OO6c6— Vincent D'Onofrio (@vincentdonofrio) December 15, 2021

Dalam Hawkeye, Jeremy Renner mengulangi peranan ikoniknya sebagai Clint Barton, dan memperkenalkan anak didik kegemaran peminat, Kate Bishop, yang dilakonkan oleh calon Oscar Hailee Steinfeld.

“Siri ini berlatarkan di New York City pasca-blip, di mana bekas Avenger Clint Barton aka Hawkeye mempunyai misi yang kelihatan mudah: kembali kepada keluarganya untuk Krismas. Tetapi apabila ancaman dari masa lalunya muncul, Hawkeye dengan berat hati bekerjasama dengan Kate Bishop, seorang pemanah mahir berusia 22 tahun dan peminat terbesarnya, untuk membongkar konspirasi jenayah.”

Hawkeye diketuai oleh ketua penulis Jonathan Igla, dengan Amber Finlayson & Katie Ellwood, aka Bert dan Bertie, dan Rhys Thomas berkhidmat sebagai pengarah.


Review Filem: Pawn (2020)

Antara kekuatan filem-filem Korea adalah bagaimana mereka mengunakan sebaik mungkin elemen-elemen beremosi dan berair mata. Elemen seperti ini tidak terhad pada filem drama atau romantik semata-mata, malah genre aksi, seram atau thriller turut memasukkan sedikit elemen emosi yang mungkin memberi kesan kepada penonton.  Bercakap soal emosi, suka saya cadangkan kepada anda sebuah filem terbaru Korea...

Review Filem: Pawn (2020)

Antara kekuatan filem-filem Korea adalah bagaimana mereka mengunakan sebaik mungkin elemen-elemen beremosi dan berair mata. Elemen seperti ini tidak terhad pada filem drama atau romantik semata-mata, malah genre aksi, seram atau thriller turut memasukkan sedikit elemen emosi yang mungkin memberi kesan kepada penonton.
Bercakap soal emosi, suka saya cadangkan kepada anda sebuah filem terbaru Korea berjudul Pawn. Jujur saya katakan bahawa saya terlupa tentang filem ini, sehinggalah seorang rakan bertanya kepada saya adakah sudah menonton filem drama yang cukup sedih ini. Terima kasih kepada Rekomen Filem yang sudi ‘sponsor’ saya untuk menonton filem Pawn di Astro First, dan … sudah tentu, membuatkan saya bertakung air mata.
Sebagai seorang bapa, saya sangat tersentuh dengan filem-filem yang melibatkan hubungan diantara penjaga dan anak kecil. Seperti Gifted dan Hope, yang memberikan penceritaan yang penuh beremosi sehingga menyentuh sanubari.
Cerita Pawn sangat mudah, mengisahkan dua lintah darat, Doo-seok dan Jong-bae, yang terpaksa menjaga Seung-yi, anak perempuan kepada seorang pendatang haram. Semuanya berpunca dari tindakan mereka yang mengambil kanak-kanak itu dari jagaan ibunya sebagai tebusan untuk membayar hutang, namun ibu kanak-kanak itu ditangkap polis dan dihantar pulang ke negara asal.

Filem ini sangat ringan, dan konfliknya tidak begitu berat, agak ringkas plotnya, tetapi apa yang akan membuatkan anda terus fokus pada penceritaannya adalah pembinaan hubungan diantara Seung-yi dan Doo-seok. Walaupun Doo-seok seorang yang garang dan ego, jauh disudut hatinya, dia sangat mengambil berat terhadap kanak-kanak tersebut, lebih-lebih lagi selepas dia membuat kesilapan dengan memberi Seung-yi kepada orang yang salah.
Hubungan seperti bapa-anak ini kemudiannya memberi impak kepada ‘third act’ Pawn. Jujur saya katakan, semakin menghampiri ke penghujung, babak-babak sedih semakin banyak. Saya tidak mahu mendedahkan ‘spoiler’ besar, tetapi bersedialah tisu yang banyak bila filem ini mula memasuki babak Seung-yi sewaktu remaja.
Pekara yang membuatkan saya kagum adalah lakonan Park So-yi sebagai watak Seung-yi sewaktu kanak-kanak. Dia mendominasi hampir keseluruhan perjalanan filem, dan prestasinya langsung tidak mengecewakan saya. Wajah comel itu pekara biasa, apa yang penting dia dapat membawa wataknya dengan begitu baik dan menyentuh perasaan saya.

Disebalik drama, ada juga babak-babak komedi yang kelakar, terima kasih kepada watak Doo-seok dan Jong-bae lakonan Sung Dong-il dan Kim Hee-won. Sebagai penjaga kepada Seung-yi, mereka berdua sering mencipta suasana komedi melalui telatah, dan ini mengekalkan ‘mood’ filem yang tidak terlampau berat tetapi dalam masa yang sama memberi kesan emosi.
Jika ditanya filem drama manakah yang paling sedih tahun ini, saya tidak segan silu untuk mengatakan Pawn adalah filemnya. Ringkas tetapi sangat menyentuh hati, ditambah pula dengan prestasi lakonan pelakonnya serta komedi. Sangat berbaloi dan saya yakin, tidak akan merasa bosan jika mahu menontonnya berkali-kali.

                   Rating Kakimuvee

4/5


“The Uncanny Counter” Kekal No. 1, Shin Hye Sun & Kim Jung Hyun Paling Popular

Drama OCN The Uncanny Counter terus kuasai tangga teratas dalam senarai mingguan drama paling popular, manakala Shin Hye Sun dari Mr. Queen menduduki tangga pertama dikalangan pelakon.

Berdasarkan data yang dikumpul Good Data Corporation (via Soompi) dari 18 Januari hingga 24 Januari, The Uncanny Counter menjadi drama paling popular dikalangan peminat untuk dua minggu berturut-turut.

Musim terakhir drama tersebut telahpun ditayangkan pada 24 Januari yang lalu dan berjaya mencapai rating tertinggi yang pernah dicatatkan mana-mana drama OCN, iaitu sebanyak 11.0 peratus. Bintangnya, Jo Byeong Gyu kekal ditangga keenam dalam senarai barisan pelakon.

Tangga kedua diduduki drama tvN Mr. Queen dengan pelakon utamanya Shin Hye Sun berada ditangga teratas dalam senarai minggu pelakon paling popular. Pelakon utama lelaki, Kim Jung Hyun berada dikedudukan kedua.

Drama terbaru She Would Never Know lakonan Rowoon (SF9) dan Won Jin Ah berjaya memasuki senarai drama paling popular dengan menduduki tangga kedua, manakala pelakon utamanya berada dalam senarai ketujuh dan kesepuluh.

Selepas mencatatkan rating tertinggi dalam sejarah TV Chosun, drama terbaru Love (ft. Marriage and Divorce), berjaya menduduki tangga ketujuh dalam senarai drama.

Berikut adalah senarai 10 teratas drama yang paling banyak menghasilkan bualan pada minggu ketiga Januari:

OCN’s “The Uncanny Counter”
tvN’s “Mr. Queen”
tvN’s “True Beauty”
JTBC’s “Run On”
JTBC’s “She Would Never Know”
KBS2’s “A Man in a Veil”
TV Chosun’s “Love (ft. Marriage and Divorce)”
tvN’s “Awaken”
KBS2’s “Homemade Love Story”
KBS2’s “Royal Secret Agent”

KBS2’s “A Man in a Veil”

Berikut adalah senarai 10 teratas pelakon yang paling banyak menghasilkan bualan pada minggu ketiga Januari:

Shin Hye Sun (“Mr. Queen”)
Kim Jung Hyun (“Mr. Queen”)
Moon Ga Young (“True Beauty”)
Cha Eun Woo (“True Beauty”)
Hwang In Yeob (“True Beauty”)
Jo Byeong Gyu (“The Uncanny Counter”)
Rowoon (“She Would Never Know”)
Shin Se Kyung (“Run On”)
Namgoong Min (“Awaken”)
Won Jin Ah (“She Would Never Know”)

Jo Byeong Gyu (“The Uncanny Counter”)

Won Jin Ah (“She Would Never Know”)


10 Filem Seram Yang Diadaptasikan Dari Kisah Benar

Tahukah anda terdapat sesetengan filem Hollywood berdasarkan kisah sebenar dan juga hasil olahan dari kisah – kisah yang lain dan dijadikan satu filem untuk kita tonton. Dibawah kami ingin kongsikan filem – filem seram dan thriller yang dihasil berdasarkan dari kisah benar.

1. Silence of The Lambs (1991)

1. Silence of The Lambs (1991)

Filem thriller ini dihasilkan pada tahun 1991. Arahan Johanthan Demme dan dibintangi oleh Jodie Foster, Anthony Hopkins dan Scott Glenn. Diadaptasikan dari Novel Silence of The Lambs tulisan Thomas Harris yang diterbitkan pada 1988.

Watak Buffalo Bill dalam filem ini diambil dari kisah seorang pembunuh bersiri yang sakit jiwa, Ted Bundy. Seperti Bill, Bundy juga akan membuat dirinya seperti tercedera untuk menarik wanita sebelum menculik dan membunuh wanita berkenaan.

Filem seram, psychology ini diarahkan oleh Alfred Hitchcock, lakonan Anthony Perkins, Vera Miles, John Gavin, dan Janet Leigh. Berdasarkan kisah benar pembunuhan di Wisconsin.

Karakter Norman Bates yang suka membunuh wanita ialah berdasarkan pembunuh siri di Amerika bernama Ed Gein. Pada tahun 1950an, Gein akan melawat tanah perkuburan dan akan menggali mayat yang menyerupai ibunya.

Dracula adalah karater yang paling kerap dijadikan filem dan kebanyakkan filem – filem yang berkisarkan seram dan hantu. Hakikatnya, Dracula adalah pemerintah Romania yang paling kejam sekali di dunia.

Dracula yang sebenarnya ialah Putera Romania bernama Vlad the Impaler. Vlad akan menyucuk mangsa dengan pancang sehingga organ penting mangsa berlubang. Ini menyebabkan mangsanya akan mengalami kematian yang perlahan dan menyeksakan.

Antara filem yang mengunakan karakter Dracula ialah, Dracula Untold, Bram Stoker’s Dracula (1992) dan lain – lain.

4. The Girl Next Door (2007)

4. The Girl Next Door (2007)

Filem The Girl Next Door (atau dikenali juga sebagai filem Jack Ketchum’s The Girl Next Door) adalah filem seram yang diadaptasikan dari kisah benar penyeksaan  Sylvia Likens oleh Gertrude Baniszewski semasa musim panas pada tahun 1965.

Jack Ketchum’s The Girl Next Door)

Kisah ini berdasarkan kisah Gertrude Baniszewski yang telah mengikat Sylvia Wilkens di rumahnya pada tahun 1965. Gertrude kemudian memukul, membakar dan membiarkan Sylvia kelaparan sehinggalah Sylvia mati.

Filem Conjuring ini mengambil daripada kisah benar yang mana sebuah rumah yang berhantu di Rhode Island pada tahun 1970an. Penyiasat paranormal terkenal Ed & Lorraine Warren mendakwa roh jahat muncul di rumah berkenaan pada setiap hari pada waktu 5.15 pagi.

Banyak kejadian yang menakutkan terjadi kepada keluarga tersebut. Roh Batsheba Sherman yang dikatakan mengganggu keluarga Perron dikatakan sebagai seorang yang mengamalkan ilmu hitam.

Filem ini Conjuring antara filem – filem seram yang mendapat BoxOffice.

Filem Open Water berdasarkah kisah benar pasangan Tom dan Eileen Lonergan yang terdampar di lautan berdekatan Great Barrier Reef. Bot yang mereka naiki semasa menyelam telah meninggalkan mereka tanpa sengaja. Mereka berdua tidak dapat dijumpai walaupun usaha besar-besaran mencari mereka dilancarkan.

Filem ini menelan kos pembikinan sebanyak AS$130,000 tetapi berjaya mendapat kutipan sebanyak AS$55 juta. Menjadikan filem berdasarkan kisah benar yang paling berjaya sekali.

Filem Amityville Horror mengambil kisah mengenai pasangan yang baru berkahwin iaitu George dan Kathy Lutz. Mereka mendapat tahu rumah yang mereka beli dengan murah iaitu “High Hopes” sebenarnya berhantu.

Mereka berpindah kesitu 13 bulan selepas pemilik sebelumnya Robert DeFeo Jr membunuh 6 ahli keluarganya. Setelah 28 hari tinggal di rumah berkenaan, pasangan Lutz akhirnya berpindah kerana tidak tahan diganggu.

8. The Hills Have Eyes (1977/2006)

8. The Hills Have Eyes (1977/2006)

Filem ini dihasilkan pada tahun 1977 dan remake pada tahun 2006. Filem diadaptasikan dari sebuah kisah dimana terdapat satu kaum kanibal di Scotland yang tinggal di sebuah gua yang telah memakan lebih 1,000 orang manusia pada tahun 1700. Tetapi mereka mengubahnya menjadi filem ini lebih kepada fiksyen seram.

Filem ini berkisah sebuah keluarga yang telah diserang oleh ‘mutant’ ketika mereka tersangkut di tengah padang pasir.

9. The Exorcism of Emily Rose (2005)

9. The Exorcism of Emily Rose (2005)

Filem Arahan Scott Derrickson dan lakonan Laura Linney dan Tom Wilkinson adalah kisah seqeul selepas kematian Emily Rose akibat dirasuk. Filem ini lebih kepada perbicaraan paderi yang cuba menyelamatkan Emily dari dirasuk dan flashback ketika kejadian.

Filem ini mengambil kisah remaja 17 tahun Anneliese Michel yang dikatakan telah dirasuk oleh syaitan pada tahun 1968. Anneliese dilaporkan sering berkelakuan menyalak seperti anjing. Dalam upacara menghalau syaitan, Anneliese Michel telah maut akibat dirasuk. Salah satu babak dalam filem berkenaan dikatakan merupakan rakaman asal ketika upacara menghalau syaitan yang dilakukan oleh paderi.

Filem Child’s Play ini diadaptasikan dari 3 penjenayah terkenal Amerika pada waktu itu iaitu Charles Manson, Lee Harvey Oswald, dan James Earl Ray. Hasil gabungan 3 penjenayah kejam itu menjadikan nama sebenar Chucky Charles Lee Ray.


Video Featurette Resident Evil Memberi Sorotan Pada Watak Claire Redfield

Sony Pictures telah mengeluarkan video featurette terbaru Resident Evil: Welcome to Raccoon City, yang memberi sorotan pada watak lakonan Kaya Scodelario, Claire Redfield. Watak itu digambarkan sebagai pelarian yang memberontak yang pulang ke kampung halamannya untuk menumpaskan Umbrella Corporation.

Resident Evil: Welcome to Raccoon City,

Claire Redfield sebelum ini telah dilakonkan oleh Ali Larter dalam francais Resident Evil yang diterajui Milla Jovovich. Anda boleh tonton video tersebut dibawah:

Resident Evil: Welcome to Raccoon City akan mengadaptasi dua permainan video “Resident Evil” yang pertama, dan turut menampilkan watak-watak utama dari permainan tersebutlah termasuk Claire Redfield dan Chris Redfield. Reboot terbaru ini hadir setelah lima tahun sejak studio Sony Pictures mengakhiri siri filem “Resident Evil” yang dipimpin Milla Jovovich.

Resident Evil: Welcome to Raccoon City

Filem ini menjadi kisah ‘origin’ rasmi kepada francais permainan video seram keluaran Capcom dan akan ditetapkan pada tahun 1998, pada waktu malam di kota Raccoon City ketika Umbrella Corporation melepaskan neraka dunia dan segalanya bergantung kepada beberapa yang terpilih untuk menghentikannya.

Barisan pelakon terdiri daripada Kaya Scodelario (The Maze Runner) sebagai Claire Redfield, Hannah John-Kamen (Ant-Man and the Wasp) sebagai Jill Valentine, Robbie Amell (Upload) sebagai Chris Redfield, Tom Hopper (Black Sails) sebagai Albert Wesker, Avan Jogia (Zombieland : Double Tap) sebagai Leon S. Kennedy, dan Neal McDonough (DC’s Legends of Tomorrow) sebagai William Birkin. Chad Rook (The Flash) dan Lily Gao (The Handmaid’s Tale) akan memainkan watak sampingan.

Robert Kulzer menjadi penerbit untuk Constantin Films, bersama James Harris dari produksi Tea Shop Productions dan Hartley Gorenstein. Sony Pictures akan menjadi pengedar untuk pasaran antarabangsa.

Filem terakhir dalam francais pertama Resident Evil, Resident Evil: The Final Chapter arahan Paul W.S. Anderson dan lakonan Milla Jovovich berjaya mengaut $26.8 juta di pasaran US dan $285.4 juta dolar di pasaran antarabangsa. Diadaptasikan dari permainan video keluaran Capcom, francais Resident Evil telah mengutip lebih $1.2 billion seluruh dunia, dan menjadi francais adaptasi permainan video paling laris setakat ini.

Resident Evil: Welcome to Raccoon City akan menemui penonton pada 24 November 2021.

Resident Evil: Welcome to Raccoon City


iQiyi Memperkukuh Kerjasama Antarabangsa dengan Dolby untuk Meningkatkan Pengalaman Penstriman Video

iQiyi, plaform peneraju penstriman hiburan Asia menampilkan Dolby Vision dan Dolby Atmos di aplikasi iQiyi versi global yang kini tersedia di 191 buah negara termasuk Malaysia.

Ini adalah sebahagian daripada usaha iQiyi untuk mengekalkan momentum penambahbaikkan serta memberikan lebih nilai tambah untuk penonton-penonton di seluruh dunia. Dolby Vision akan menghasilkan imej yang amat jelas — memberikan kecerahan, kontras, warna, dan perincian yang hebat untuk menghidupkan lagi tayangan yang sedang ditonton. Sementara itu, Dolby Atmos pula akan memberikan pengalaman tontonan yang lebih mengasyikkan dengan sistem bunyi yang bakal membuatkan anda berada di set lokasi filem atau drama yang sedang ditonton. Para pelanggan iQiyi global yang mempunyai peranti yang bersesuaian kini boleh menikmati program-program dari Asia dengan kualiti audio dan video yang hebat ini pada bila-bila masa, di mana-mana sahaja.

Menurut Kuek Yu-Chuang, Naib Presiden Perniagaan Antarabangsa iQiyi, “Kerjasama ini adalah satu pencapaian utama bagi iQiyi sebagai rakan kerjasama platform penstriman dari Asia ke pentas antarabangsa bersama Dolby. Dengan mempertingkat daya tarikan kami di persada antarabangsa serta dengan kemajuan teknologi hiburan di rumah yang semakin canggih dan mudah diakses, kami ingin menawarkan sesuatu yang melangkaui jangkaan para pelanggan kami dari kedua-dua aspek iaitu kualiti dan pengalaman tontonan.”

Tambah beliau, “Dengan peningkatan permintaan dari pasaran antarabangsa terhadap senarai tontonan Asia – sama ada senarai tonton dari Korea, Cina dan Asia Tenggara — iQiyi merasa bangga menjadi platform kelahiran Asia untuk memberikan pengalaman tontonan terbaik kepada penonton di seluruh dunia.”

Pankaj Kedia, Pengarah Urusan, Penerokaan Pasaran baharu Dolby Laboratories berkata, “Dengan peningkatan permintaan hampir 250%* untuk televisyen baharu yang dilengkapi dengan Dolby Atmos, serta peningkatan 120%* untuk Dolby Vision setiap tahun, semakin ramai pengguna yang memilih untuk hiburan hebat yang dibawakan oleh teknologi Dolby. Kami berasa amat teruja apabila iQiyi menampilkan Dolby Vision dan Dolby Atmos sebagai sebahagian daripada usaha memperkembang sayap antarabangsanya di Asia Tenggara. Dengan integrasi ini, para pengguna yang mempunyai televisyen, telefon mudah alih dan tablet yang dilengkapi teknologi Dolby kini boleh menikmati hiburan terbaik iQiyi dengan kesan khas Dolby, tidak kira dimana-mana sahaja.”

Salah sebuah siri Original yang tersedia dalam kesan khas Dolby Atmos adalah The Ferryman: Legends of Nanyang. Siri ini juga tersedia dalam kualiti 4K dan ini mencerminkan dedikasi iQiyi untuk menzahir dan menyokong karya-karya oleh para produksi dari Asia. Siri Original ini adalah terbitan iQiyi sulung dari Asia Tenggara yang menampilkan barisan pelakon terkenal Singapura seperti Lawrence Wong, Qi Yuwu, Tay Ping Hui serta Jeanette Aw yang bakal ditayangkan tidak lama lagi. Para selebriti tempatan yang lain seperti Jojo Goh, Lim Ming Zhen dan Koe Yeet juga akan turut tampil di sepanjang siri tersebut.

Lebih banyak program-program dalam Dolby Atmos dan Dolby Vision bakal menyusul di platform digital iQiyi, dengan himpunan senarai tontonan yang semakin bertambah dalam masa beberapa bulan yang akan datang.

Pengumuman ini adalah susulan pelancaran Uni-Icon Entertainment, sebuah kerjasama agensi pengurusan bakat untuk mencungkil dan mempromosi pelakon-pelakon dari Asia Tenggara. Agensi ini bermatlamat untuk membantu individu berbakat di rantau ini untuk melangkah masuk ke pasaran yang lebih meluas, sekaligus melonjakkan nama mereka. Baru-baru ini, iQiyi turut mempersembahkan Asian Romance Collection yang memberi sorotan kepada tujuh buah rancangan SWEET ON Chinese Originals. Ini ditambah dengan tayangan drama romantik Korea iQiyi Original iaitu My Roommate is a Gumiho.

Sebagai sebuah platform penstriman kelahiran Asia, iQiyi menyedari kepentingan untuk menampilkan kisah dan cerita dari rantau Asia. Oleh itu, iQiyi sentiasa berusaha mencari rakan-rakan kerjasama yang berkongsi matlamat yang sama.  Justeru, iQiyi memperkukuhkan komitmen ini dengan berganding bahu bersama Media Prima pada Julai tahun lalu untuk menyiarkan drama-drama bersiri tempatan popular di iQiyi. Ini disertai dengan pelancaran ruangan khas drama Melayu yang diberi nama, Local di aplikasinya dan juga laman web www.iQ.com/local.

di aplikasinya dan juga laman web

Beberapa inisiatif yang lain termasuklah kerjasama dengan Perbadanan Kemajuan Filem Nasional Malaysia (FINAS) untuk sebuah kempen anti cetak rompak, #JanganTontonHaram yang bertujuan untuk menggalakkan sokongan daripada orang ramai dalam menangani  jenayah pencurian kandungan dan cetak rompak digital, serta juga program “iQiyi Bersama Rakyat” untuk memberikan sokongan dan mempercepatkan usaha imunisasi yang diterajui oleh Pasukan Petugas Khas Imunisasi COVID-19  (CITF).


DAPATKAN APLIKASI REALITI TERIMBUH BATMAN YANG PERTAMA DI DUNIA

DC hari ini melancarkan pengalaman mudah alih Batman yang unggul untuk kanak-kanak berumur 6-12 tahun. Aplikasi DC: Batman Bat-Tech Edition ini adalah aplikasi mudah alih percuma yang terdapat di app store dalam 13 bahasa berbeza di seluruh dunia.

Aplikasi ini membolehkan kanak-kanak menyertai kumpulan memerangi jenayah Batman, Knightwatch dan menyelami dunia Batman, belajar cara menggunakan Bat-Tech untuk menentang jenayah dan membantu mempertahankan Gotham City daripada musuh-musuhnya.  DC: Batman Bat-Tech Edition adalah patuh COPPA dan boleh dimuat turun dan dimainkan secara percuma.

Aplikasi ini menampilkan teknologi realiti terimbuh (augmented reality, AR) yang pertama seumpamanya untuk melibatkan kanak-kanak dan membawa mereka menyelami dunia Adi Wira DC yang ikonik ini, menggunakan teknologi pembanteras jenayah bagi membantunya menggagalkan perbuatan jahat Joker, Mr. Freeze, The Riddler dan Penjahat Super DC yang lain.

Pelancaran ini dilakukan tepat pada masanya untuk meraikan “Bulan Batman” pada September dan DC Fandome, iaitu pengalaman peminat global pada 16 Oktober. Di Malaysia, perkhidmatan penstriman HBO GO dan Cartoon Network pula sedang bersiap sedia bagi menghidangkan satu bulan yang dipenuhi aksi dan pertandingan bertema Batman serta pengambilalihan yang didedikasikan untuk Caped Crusader.

Selain pembelajaran mengenai teknologi Batman melalui ciri penceritaan AR dalam aplikasi ini, kanak-kanak juga boleh bermain permainan mini, mengubah gambar dengan penuras wajah AR dan pelekat, membaca komik digital eksklusif, menonton kandungan video bertema Bat-Tech Batman dan mendapat akses ke Batcomputer, komputer-super di mana tersimpannya rahsia teknologi Batman.

Pada pelancaran, aplikasi DC: Batman Bat-Tech Edition menampilkan:

Misi realiti terimbuh (AR): Melalui ciri AR baharu, kanak-kanak menjadi anggota kumpulan baharu Batman, Knightwatch dan terbabit dalam misi asal Batman memerangi jenayah. AR yang menakjubkan ini memberikan pengalaman 3D yang realistik yang menggunakan konsep kejuruteraan dan rekabentuk untuk menjadikan Bat-Tech Batman benar-benar hidup.
Permainan mini: Pengguna boleh bermain permainan pemanduan mudah alih bertema Batman yang menguji kemahiran pemain mengendalikan Batmobile; Berlatih Batarang di mana pemain berlawan dengan masa untuk mengetahui berapa banyak sasaran yang boleh ditumbangkan; dan permainan Grapnel Launcher yang memerlukan pemain berlari dan melompat ketika menggunakan kemampuan Batman untuk mengatasi halangan.
Penuras wajah AF: Kanak-kanak boleh berubah menjadi Batman, Joker, Batgirl dan banyak lagi karakter paling ikonik Gotham City menggunakan penuras yang menyeronokkan ini, pada masa sama boleh menyimpan gambar dan kongsikannya dengan kawan-kawan dan keluarga.
Pek pelekat: Pengguna boleh menghias gambar dengan pelbagai pelekat bertema Batman, menjadikan rakaman gambar yang biasa kepada kisah Batman yang hebat.
Kandungan video Bat-Tech Batman: Aplikasi ini berkesinambungan dengan saluran YouTube DCKids yang sangat popular. Satu siri baharu, bertajuk “Batman Science Lab” akan dilancarkan pada musim luruh ini yang meneroka aplikasi dunia sebenar teknologi Batman.
Misi baharu, permainan, penuras, pek pelekat dan kandungan video akan ditambah dan dikemaskini secara berkala untuk untuk menjadikan pengalaman aplikasi ini sentiasa segar dan menyeronokkan kanak-kanak.

Selain itu, siri komik digital, Batman – Knightwatch, turut dilancarkan secara eksklusif pada aplikasi DC: Batman Bat-Tech Edition, di mana kanak-kanak boleh meneroka bagaimana program Knightwatch dihasilkan yang menyusuli Batman dan kumpulan Adi Wiranya ketika mereka menawan Penjahat Super Gotham City berikutan kejadian lepas lari besar-besaran di Arkham Asylum. Komik digital tambahan akan dimasukkan ke dalam aplikasi ini secara berkala dari semasa ke semasa.

Peminat boleh memuat turun DC: Batman Bat-Tech Edition hari ini dan membantu Batman menyelamatkan Gotham City. Tersedia secara percuma di Apple Store dan Google Play store, aplikasi ini boleh dimainkan di tablet dan telefon pintar. Aplikasi ini juga boleh didapati di seluruh dunia dan disediakan dalam 13 bahasa, termasuklah bahasa Korea, Jepun dan Cina


Teaser trailer Star Wars : The Last Jedi

Trailer yang sangat dinantikan untuk “Star Wars: The Last Jedi” akhirnya keluar.

Disney dan Lucasfilm mengeluarkan footage ini pada hari Jumaat di Celebration Star Wars di Orlando, Florida. Semasa panel khusus untuk filem yang menampilkan Presiden Lucasfilm Kathleen Kennedy dan  pengarah “The Last Jedi” Rian Johnson.

Trailer dibuka dengan Rey di pulau di mana kita melihat Luke dalam “The Force Awakens.”  Teaser ini berdurasi dua minit panjangnya menampilkan beberapa imej yang menakjubkan merentasi skrin layar termasuk topi kaledar dimusnahkan dilapisi dengan bunyi pernafasan Darth Vader. Terdapat juga babak Finn cedera dalam beberapa jenis ‘stasis pod’, latihan Rey di pulau dan Kylo Ren mengacukan Light Saber beliau.

Pada akhir trailer, Lukas mengatakan, “Saya hanya tahu satu kebenaran. Sudah waktunya untuk pengakhiran Jedi” ini menjelaskan tajuk filem ini.

Di dalam trailer, beberapa bintang Star Wars membuat penampilan  termasuk Daisy Ridley, John Boyega dan tambahan baru, Kelly Marie Tran.

“The Last Jedi” merupakan sekuel kepada filem box office 2015 “Star Wars: The Force Awakens”. Rian Johnson menulis dan mengarahkan filem yang dibintangi oleh Mark Hamill, Adam Driver, Daisy Ridley, Boyega, Oscar Isaac, Lupita Nyong’o, Domhnall Gleeson, Anthony Daniels, Gwendoline Christie dan Andy Serkis. Bintang baru termasuk Benicio del Toro, Laura Dern dan Kelly Marie Tran.

Film ini juga dibintangi Carrie Fisher yang meninggal dunia pada 27 Disember Meskipun Fisher pada awalnya diharapkan muncul dalam episode kesembilan juga. Lucasfilm mengumumkan bahawa tiada sebarang perancangan untuk mencipta beliau secara digital di dalam filem-filem Star Wars akan datang. Fisher selesai melakukan penggambaran babaknya sebelum beliau meninggal dunia.

Star Wars : The Last Jedi dijadualkan akan ditayangkan pada 15 Disember 2017.


Sony Berunding Dengan Edgar Wright Untuk Hasilkan Sekuel Baby Driver

Pengarah filem Baby Driver, Edgar Wright berkata, beliau telah dihubungi oleh pihak Sony untuk menulis dan mengarahkan sekuel filem arahannya, Baby Driver. Walaupun Sony tidak mengumumkan akan menghasilkan sekuel filem berkenaan, namun berita yang dikeluarkan dari mulut pengarah terbabit seolah-olah mengesahkan filem Baby Driver akan mendapat sekuel tidak lama lagi.

Filem Baby Driver yang sudahpun ditayangkan di Amerika telah berjaya mengutip $30 juta dolar di minggu pertama dan dijangka akan terus meningkat apabila ditayangkan diseluruh dunia termasuk Malaysia.

Filem yang dibintangi oleh Ansel Elgort itu telah menerima kritikan postif dari pengkritik filem apabila mendapat rating sebanyak 97% dilaman Rottentomatoes dan juga 86 markah dilaman Metacritic.

Baby Driver mengisahkan pemandu profesional Baby yang bekerja dengan sekumpulan perompak bank cuba untuk meninggalkan kerjaya jenayahnya itu dan lari bersama-sama teman wanitanya, seorang pelayan restoran bernama Deborah (Lily James). Bagaimanapun dia terpaksa berhadapan dengan masalah untuk meninggalkan kerjayanya itu apabila diburu oleh penjenayah-penjenayah.

Selain Ansel Elgort dan Lily James, Baby Driver turut dibintangi oleh Jamie Foxx, Jon Hamm, Kevin Spacey, Eiza González dan akan ditayangkan dipawagam Malaysia pada 20 Julai ini.


Saksikan Trailer Pertama “Fantastic Beasts: The Secrets of Dumbledore”

Seperti yang dijanjikan, Warner Bros. telah kongsikan treler pertama untuk Fantastic Beasts: The Secrets of Dumbledore, memberikan kepada kita pandangan pertama Mads Mikkelsen (Hannibal, Rogue One: A Star Wars Story) sebagai Gellert Grindelwald yang jahat. Anda boleh saksikan trailer tersebut dibawah:

Hannibal, Rogue One: A Star Wars Story

You are invited back to the magic. Fantastic Beasts: The Secrets of Dumbledore is in theaters April 15, 2022. #SecretsOfDumbledore pic.twitter.com/tDtsrT4LdR— Warner Bros. Pictures (@wbpictures) December 13, 2021

Eddie Redmayne, Katherine Waterston, Dan Fogler, Jude Law dan Ezra Miller bersedia untuk mengulangi peranan masing-masing dari filem sebelumnya, dengan David Yates sebagai pengarah.

Watak Gellert Grindelwald sebelum ini dilakonkan oleh Johnny Depp, namun telah dia diminta untuk ‘berundur’ dari peranan itu pada tahun lalu. Walaupun dia tidak menyatakan sebabnya pada masa itu, ianya berlaku hanya beberapa hari selepas bintang Pirates of the Caribbean itu kalah dalam kes saman fitnah terhadap tabloid British The Sun, yang melabelnya sebagai “pemukul isteri” dalam artikel 2019.

Tidak lama selepas itu, Warner Bros. mengumumkan bahawa Mads Mikkelsen (Doctor Strange, Rogue One: A Star Wars Story) telah menandatangani kontrak untuk menggantikan Depp sebagai Gellert Grindelwald

Butiran plot masih lagi disimpan rapi, tetapi cerita ini jelas akan berkisar tentang Dumbledore… dan rahsianya!

Fantastic Beasts: The Secrets of Dumbledore akan menemui penonton pada 15 April 2022.


Kenali 6 Simbol Dalam Star Wars Universe

Setiap kali anda menonton filem-filem Star Wars, adakah anda perasan pada simbol-simbol yang ditunjukan dalam filem tersebut terutamanya simbol yang digunapakai oleh Rebel Alliance dan The Resistance? Biasanya anda boleh perasan simbol-simbol ini pada helmet juruterbang X-Wing ataupun pada uniform mereka.

Tahukah anda setiap simbol dalam filem Star Wars melambangkan sesuatu organisasi dalam Star Wars Universe samada organisasi baik mahupun organisasi jahat. Disini kami ingin kongsikan 6 simbol yang boleh anda lihat dalam Star Wars Universe.

1 Rebel Alliance / The Resistance

Rebel Alliance ditubuhkan semasa galaksi dibawah penguasaan Galactic Empire. Simbol-simbol yang digunakan oleh Rebel Alliance ini seringkali dapat kita lihat pada helmet-helmet juruterbang X-Wing dalam filem asal Star Wars. Simbol ini juga digunakan oleh The Resistance dalam filem Star Wars: A Force Awakens. The Resistance ditubuhkan oleh Princess Leia Organa untuk memerangi First Order yang diketuai oleh Supreme Leader Snoke. Selain helmet juruterbang, anda boleh lihat simbol ini pada uniform anggota The Resistance dalam filem A Force Awakens.

Selepas The Clone Wars, Galactic Empire muncul bagi menggantikan Galactic Republic. Ketuanya, Emperor Palpatine menggantikan Simbol Galactic Republic dengan simbol Galactic Empire. Simbol-simbol ini berada di planet-planet yang dikuasai oleh Empire samada dalam bentuk bendera atau propaganda poster.

Selepas Battle of Jakku, Galactic Empire telah tewas sepenuhnya dan telah menandatangani perjanjian keamanan dengan New Republic. Bagaimanapun First Order muncul disebalik sisa-sisa yang ditinggalkan oleh Galactic Empire dan diketuai oleh Supreme Leader Snoke. Simbol-simbol ini anda boleh lihat dalam filem Star Wars: A Force Awaken pada bangunan-bangunan First Order dalam filem tersebut.

New Republic terbentuk selepas Battle of Endor, selepas memenangi perang di Endor, Rebel Alliance telah membentuk kembali Republic dan terus memerangi saki-baki Galactic Empire sehingga berlakunya Battle of Jakku dimana Galactic Empire ditewaskan sepenuhnya.

Galactic Republic wujud sehinggalah berlakunya Clone Wars dan sebelum terbentuknya Galactic Empire. Galactic Republic bersekutu dengan Jedi Order untuk memerintah galaksi dan memerintah secara demokratik menerusi Galactic Senate. Selepas Senator Palpatine menjadi ketua Galactic Republic, dia mengarahkan Order 66 dan menggantikan Republic dengan Galactic Empire.

Jedi Order dianggap sebagai galaksi ‘peacekeeper’ dan berkerjasama dengan Galactic Republic. Jedi Order hampir dihapuskan sepenuhnya selepas Palpatine mengarahkan Oder 66 yang mahu semua Jedi dihapuskan. Namun terdapat saki baki Jedi yang berjaya melarikan diri dan bersembunyi dari diburu oleh Galactic Empire.


Review Filem: The Con-Heartist (2021)

Sudah lama rasanya kami tidak mereview filem Thailand dan begitu juga dengan tayangan di layar gergasi negara yang jarang menayangkan filem dari Thailand. Mungkin kerana tiada produk filem dari sana atau tiada syarikat dalam negara yang mengambil filem dari sana. Umum mengetahui Thailand terkenal dalam industry filem bergenre seram akan tetapi, sejak kebelakangan ini penghasilan...

Review Filem: The Con-Heartist (2021)

Sudah lama rasanya kami tidak mereview filem Thailand dan begitu juga dengan tayangan di layar gergasi negara yang jarang menayangkan filem dari Thailand. Mungkin kerana tiada produk filem dari sana atau tiada syarikat dalam negara yang mengambil filem dari sana.
Umum mengetahui Thailand terkenal dalam industry filem bergenre seram akan tetapi, sejak kebelakangan ini penghasilan filem seram dari sana sangat mengecewakan dari segi kualitinya. Filem seram terakhir yang berkualiti daripada Thailand adalah Krasue Inhuman Touch.
Filem yang ingin diulas pada kali ini adalah sebuah filem bercorak romantik komedi daripada Thailand yang diterbitkan oleh GDH 559 dan diarahkan oleh Mez Tharaton. Sebuah filem yang mengisahkan perihal seorang scammer yang ingin menipu seorang gadis yang akhirnya berjaya dibongkar penipuannya itu dalam sekelip mata.
Dek kerana desakan hutang dan dendam kepada bekas teman lelakinya yang lepas, gadis ini telah berpakat dengan scammer itu tadi untuk menipu wang bekas teman lelakinya itu. Pelbagai rancangan dan penipuan telah direncanakan dan akhirnya satu persatu berjaya dilaksanakan oleh mereka.

Thailand mungkin sudah ketinggalan dalam execution filem seram namun bagi kami ini adalah niche seterusnya bagi pihak produksi filem di Thailand kerana melihat kepada beberapa filem Thailand kebelakangan ini ia menunjukkan kualiti yang memberangsangkan termasuk filem The Con – Heartist ini.

Selain daripada jalan ceritanya yang menarik, visual gaya moden yang diberikan juga cukup menambahkan lagi unsur dramatik yang diberikan kepada penonton dalam filem ini. Gaya dan editing visual seperti ini jarang dapat dilihat dalam filem tempatan dan sekiranya digunakan dalam jumlah yang bertepatan dan kena pada masanya, ia boleh memberi satu perkara yang menarik dalam filem dan memuaskan lagi tontonan yang dibuat.

Jalan cerita yang ditawarkan dalam filem ini juga cukup menarik. Sekiranya dahulu kita disajikan dengan keunikan jalan cerita Bad Genius 2017 dahulu, 2021 ini kita akan tertarik dengan keunikan jalan cerita yang diberikan oleh pihak produksi.
Twist yang diberikan tidak teruk malah setiap twist itu mendorong kepada perkembangan jalan cerita dan twist yang seterusnya menjadikan penonton tidak jemu menonton filem ini dan berpuas hati dengan pengakhiran yang diberikan.
Satu pujian yang boleh diberikan adalah real – time execution yang diberikan sedikit dalam filem The Con – Heartist ini. Pengamalan norma baharu dalam filem turut diberikan dan impak pandemik COVID-19 terhadap ekonomi turut ditunjukkan. Tak kira anda sektor ekonomi halal atau tidak.

                   Rating Kakimuvee

4.5/5


Terry Crews Berundur Dari Filem The Expendables 4

Perancangan filem keempat The Expendables mengalami masalah apabila salah seorang pelakonnya, Terry Crews bertindak untuk berundur dari membawakan wataknya dalam filem aksi tersebut.

Terry bertindak demikian selepas dia diugut oleh penerbit filem berkenaan, Avi Lerner yang mahu dia mengugurkan kes serangan seksual terhadap Adam Venit. Avi Lerner memberi kata dua kepada Terry sama ada dia mahu bekerja dipersekitaran yang tidak selesa atau melepaskan kes tersebut. Terry yang tetap dengan pendiriannya bertindak berundur dari terlibat dengan perancangan The Expendables 4.

Pelakon berkenaan menyifatkan ugutan Avi Lerner sebagai “pendera yang melindungi pendera”.

“Abusers protect abusers — and this is one thing I had to decide, whether I was going to draw the line on,” he said. “Am I going to be a part of this or am I gonna take a stand, and there are projects I had to turn down.”

Terry Crew merupakan antara beberapa pelakon lelaki yang berani tampil mendedahkan salah laku seksual beberapa individu penting Hollywood.

Dalam kes beliau, Adam Venit sengaja menyentuh anggota badannya dengan niat “jahat” semasa disebuah majlis yang turut dihadiri isterinya. Sejak pergerakan #MeToo melanda Hollywood, Terry mula memberanikan diri mendedahkan pengalamannya diserang secara seksual oleh individu berpengaruh Hollywood.

Penggambaran The Expendables 4 dijangka akan bermula pada April 2019 manakala tarikh tayangannya masih belum diumumkan.


K-Drama Hebat 2021 Yang Anda Boleh Tonton Semula Di Laman Streaming

Sudah hampir sebulan tahun 2021 meninggalkan kita, tetapi tahun tersebut meninggalkan banyak filem dan drama menarik kepada kita. Sebelum ini, Kakimuvee telah menyenaraikan filem-filem superhero tahun 2021 yang menarik dan sesuai untuk ditonton semula pada tahun ini.

Dan untuk artikel kali ini, kami menerbitkan senarai, khusus untuk peminat drama-drama Korea, iaitu 10 K-Drama paling menarik tahun 2021 yang boleh anda tonton semula pada tahun 2022 di perkhidmatan streaming.

Perkhidmatan penstriman iQiyi sangat komited untuk membawakan k-drama blockbuster kepada peminat, dan Jirisan antara kandungan terbarunya. Drama ini mengikuti kisah dua renjer taman negara – seorang veteran berpengalaman (dimainkan oleh Gianna Jun) dan seorang anggota baru (dimainkan oleh Ju Ji-hoon) – ketika mereka mengungkap rahsia yang tersembunyi jauh di pergunungan tempat mereka bekerja.

Antara K-Drama paling sukses dan telah mendapat berbillion jumlah tontonan dari peminat drama-drama Korea. Siri drama pemenang anugerah filem Blue Dragon ini berkisar tentang kehidupan seorang pekerja pejabat berumur 30-an, Yumi (Kim Go-eun) yang penceritaannya diolah dari perspektif sel-sel otaknya. Apabila dia bertemu dengan seorang pencipta permainan video (lakonan Ahn Bo-hyun), Yumi mula memikirkan tentang cinta.

Kisah percintaan yang ‘sweet’ antara doktor gigi pragmatik Yoon Hye-jin (Shin Min-a) dan penganggur Du-Sik (Kim Seon-ho), dan seringkali mendapat respon yang tinggi dari peminat apabila kami berkongsikan terbitan mengenai k-drama ini di Facebook Kakimuvee.

Drama ini menampilkan dua individu dari lapisan masyarakat yang berbeza – Penduduk bandar yang canggih, Hye-jin (Shin Min-a) berlari di sepanjang Sungai Hangang dengan latar belakang pencakar langit, dan penduduk desa Du-sik (Kim Seon-ho), dengan santai melayari gelombang laut menghijau di kampung halamannya.

Setelah lama menanti, peminat akhir dapat menonton musim kedua drama hit Hospital Playlist. Drama ini berkisarkan lima doktor yang pertama kali bertemu di sekolah perubatan dan sejak dulu, mereka menjadi teman rapat, menceritakan kisah biasa doktor dan pesakit. Anda boleh saksikan kesemua musim Hospital Playlist di Netflix!

Selain Netflix dan iQiyi, Viu juga menawarkan sejumlah besar k-drama yang cukup menarik kepada pelanggannya, salah satunya adalah drama romantik hit The Red Sleeve. Kisah percintaan yang menusuk kalbu dengan permandangan yang indah, drama berdasarkan novel ini menceritakan tentang seorang maharaja bernama Yi San (Lee Junho) yang jatuh cinta dengan wanita istana Seong Deok Im (Lee Se Young).

Walaupun berbeza kelas dan status, kedua-duanya terlibat dalam percintaan yang mendalam sambil cuba memperjuangkan bangsa mereka.

Jika anda lebih suka pada drama yang mengetengahkan persahabatan atau ‘buddy’, D.P. antara yang sesuai untuk anda. Gandingan hebat Goo Kyo Hwan dan Jung Hae In di skrin benar-benar mencuri perhatian penonton, tidak hairanlah drama ini berjaya mendapat musim kedua.

Siri ini berpusat pada anggota Unit Deserter Pursuit, An Jun-ho (Jung Hae-in) dan Han Ho-yeol (Koo Kyo-hwan) ketika mereka menemui cerita yang berbeza semasa memburu rakan-rakan tentera yang telah meninggalkan tugasan tentera mereka.

6. Dali and Cocky Prince (Viu)

Sebuah drama yang akan membuatkan anda tersenyum dari mula hingga ke penghujung. Dali dan Cocky Prince mengisahkan tentang percintaan antara seorang lelaki yang kurang berpelajaran tetapi pandai mencari nafkah dan seorang wanita yang bijak, juga berasal dari latar belakang elit tetapi tidak tahu bagaimana untuk menjaga dirinya sendiri.

Sebuah drama yang penuh dengan pengajaran dan mengajar kita untuk bersyukur dengan kehidupan kita sekarang. Move to Heaven adalah kisah yang memberi inspirasi berdasarkan esei bukan fiksyen Things Left Behind yang ditulis oleh Kim Sae-byul, seorang pembersih trauma generasi pertama Korea Selatan. Ia menyampaikan pelbagai kisah yang ditinggalkan oleh si mati, yang diceritakan dari perspektif jujur dan tidak berat sebelah Geu-ru yang menghidap sindrom Asperger.

Peminat Park Hyung-sik sudah tentu menantikan drama pertama pelakon itu setelah menyelesaikan tugasanya sebagai anggota tentera. Happinessadalah sebuah drama apokaliptik thriller yang ditetapkan di masa hadapan di mana sebuah apartment dikelompokkan oleh kedudukan sosial.

Sebuah rumah apartmen yang tinggi dan terbahagai dengan pelbagai lapisan masyarakat telah ditutup ketika penyakit berjangkit baru muncul di sana. Drama ini akan menggambarkan ketakutan, pertempuran psikologi sengit, dan perjuangan terdesak untuk terus bertahan.

Dari pengarah legenda yang membawakan Train to Busan kepada penonton diseluruh dunia, Hellbound adalah siri supernatural yang menyaksikan umat manusia cuba bertahan dari diseret ke neraka.

Hellbound ialah siri Netflix mengenai peristiwa ghaib yang disebabkan oleh makhluk dunia lain yang muncul entah dari mana untuk mengeluarkan perintah dan menghumban individu ke neraka, menyebabkan kekacauan dan membolehkan kumpulan agama The New Truth mengembangkan kuasanya dan bertembung dengan mereka yang cuba membongkar kebenaran .

Tiada apa yang lebih disukai penonton melainkan melihat seorang wanita membawa watak yang cukup ‘badass’ dalam siri atau filem. My Name memperlihatkan transformasi Han So Hee menjadi seorang wanita yang lasak dan mematikan. Siri ini mengenai seorang wanita yang berdendam yang menyertai sindiket jenayah dan menjadi polis yang menyamar untuk mencari pembunuh ayahnya.

Sebuah siri yang telah mencetuskan fenomena di seluruh dunia dan menjadi antara siri Netflix paling hit dan ramai penonton. 456 billion won adalah satu jumlah yang cukup besar, dan ianya mesti direbut 456 jumlah pemain. Namun, hadiah yang besar sudah tentu memerlukan pengorbanan yang besar, dan mereka ini perlu bersaing dalam permainan maut sehingga hanya seorang sahaja yang tinggal.


Mawi Bakal Hasilkan Filem Kedua

Selepas menghasilkan filem Tiada Tajuk, penyanyi dan pengarah, Mawi dilaporkan tidak sabar untuk kembali ke kerusi pengarahan untuk projek kedua beliau.

Menurut laporan dari BH Online, projek terbaru Mawi dilaporkan akan bermula pada tahun hadapan.

Ketika bercakap dengan wartawan, Mawi merasa terharu melihat sambutan orang ramai terhadap filem sulungnya dan bersemangat untuk hasilkan karyanya yang kedua.

“Sebagai orang baharu dalam dunia pengarahan filem dan tidak pernah mendapat sebarang pendidikan formal untuk menduduki kerusi sutradara, saya terharu dengan sambutan yang diberikan terhadap “Tiada Tajuk”.

“Sampai hari ini, masih ramai yang memberikan maklum balas positif sekaligus membuatkan saya lebih bersemangat untuk merealisasikan filem seterusnya,”

Tiada Tajuk merupakan filem yang bertemakan islamik yang diselitkan dengan elemen-elemen komedi. Walaupun tidak dibintangi nama-nama besar dan yang merupakan filem pertama Mawi, ia masih mampu meraih RM503,600 sepanjang tempoh tayangannya.

Dibintangi Hazama, Along Cham dan Joey Daud, Tiada Tajuk mengisahkan tentang tiga pemuda kampung yang ke bandar Kuala Lumpur untuk mengejar cita-cita sebagai penyanyi rock.


Chris Evan Berminat Untuk Bawa Watak Johnny Storm Sekali Lagi

Sebelum wataknya sebagai Captain America menjadi salah satu watak ikonik dalam Marvel Cinematic Universe, Chris Evans pernah membintangi satu lagi watak Marvel iaitu Johnny Storm a.k.a The Human Torch.

Walaupun watak itu tidak begitu memberi impak kepada kerjayanya, berbanding Captain America, Evan menyatakan bahawa dia tidak keberatan untuk kembali ke peranan itu sekiranya diminta.

Semasa temubual dengan MTV News, Evans ditanya tentang peranannya dalam filem superhero tahun 2005 Fantastic Four, dan sekuel Fantastic Four: Rise of the Silver Surfer. Pelakon itu berkata, dia tidak pernah ditawarkan peluang untuk kembali ke watak itu.

“Bukankah bagus? tidak siapa pernah datang kepada saya bercakap tentang pekara itu,” ujar Evans.

“Maksud saya, saya tidak kelihatan sama lagi. Itu 15, hampir 20 tahun yang lalu. Tetapi saya sangat menyukai watak itu. Tetapi saya berfikir… adakah mereka tidak melakukan sesuatu dengan Fantastic Four sekarang?”

Evans kemudian ditanya tentang kemungkinan kembali mengulangi peranan itu berikutan pengenalan ‘multiverse’ dalam Marvel Cinematic Universe.

Pelakon itu berpendapat bahawa idea untuk kembali ke MCU sebagai The Human Torch adalah lebih mudah berbanding Captain America. Bagi Evans, Captain America sangat bernilai baginya, dan dia tidak mahu menganggu pengalaman indah sepanjang membawa peranan itu.

“[Saya rasa] semua pertaruhan terbatal. Lihat, saya akan menyukainya,” kata Evans.

“Saya akan menyukainya. Ia sebenarnya lebih mudah menawarkan kepada saya berbanding kembali sebagai Cap [Captain America]. Cap sangat berharga bagi saya. [Saya] tidak mahu mengganggu pengalaman yang indah itu.”

“Tetapi Johnny Storm, saya rasa dia tidak benar-benar mendapat waktunya. Itu sebelum Marvel benar-benar menemui tapaknya. Jadi, saya suka peranan itu dan…siapa tahu?”


Trailer Terbaru New Mutants Mungkin Akan Dilancarkan Januari Ini

Pengarah The New Mutants, Josh Boone mendedahkan bahawa trailer terbaru filem arahanya itu mungkin akan dilancarkan Januari ini. Dia mendedahkan pekara berkenaan selepas membalas komen salah seorang peminatnya semasa kongsikan novel Stephen King, Revival dilaman Instagram miliknya.

Pendedahan tersebut menyaksikan filem The New Mutants masih lagi kekal dengan perancangannya untuk tayangan April akan datang.

View this post on Instagram

Just received the stunning Advance Uncorrected Proof of the limited edition of Stephen King’s Revival, which I was lucky enough to write the introduction to. #stephenking #revival #letterpresspublications
A post shared by  Josh Boone (@joshboonemovies) on Nov 19, 2019 at 4:27pm PST

Nov 19, 2019 at 4:27pm PST

Terdahulu, filem The New Mutants telah mengalami beberapa masalah sehingga memaksa ia tertangguh beberapa kali. Filem tersebut sepatutnya ditayangkan pada 23 April 2018, namun disebabkan beberapa masalah, The New Mutants telah ditukar ke tarikh 22 Februari dan seterusnya pada 2 Ogos tahun ini. Selepas Disney berjaya membeli Fox, pihak studio sekali lagi menangguhkan tayangan ke tarikh baru iaitu pada 3 April 2020.

Penerbit Simon Kinberg pernah mendedahkan punca kelewatan The New Mutants disebabkan mereka menghadapi masalah untuk mengumpul para pelakon bagi membuat rakaman semula.

The New Mutants diarahkan oleh Josh Boone dan skrip ditulis oleh Boone sendiri Knate Lee. Filem ini dibintangi Anya Taylor-Joy, Maisie Williams, Charlie Heaton, Henry Zaga, Blu Hunt, dan Alice Braga


Saksikan Park Shin Hye & Cho Seung Woo Dalam Poster Terbaru “Sisyphus: The Myth”

Drama khas ulang tahun ke-10 JTBC yang akan datang, Sisyphus: The Myth telah mendedahkan poster terbaru yang memaparkan gandingan watak utama lakonan Park Shin Hye dan Cho Seung Woo.

Poster Park Shin Hyen menekankan dedikasi wataknya untuk melindungi Han Tae Sool, dengan kapsyennya berbunyi, “Saya akan menyelamatkan anda, anda menyelamatkan dunia.”

Sementara itu, poster Cho Seung Woo menyoroti keyakinan wataknya, yang menatap kamera dengan tampilan yang ditentukan ketika kapsyennya berbunyi, “Kerana saya telah melihat masa depan, masa depan di mana kita menang.”

Sisyphus: The Myth adalah drama fantasi misteri yang memberi fokus kepada jurutera genius, Han Tae Sool (Cho Seung Woo) yang berusaha untuk membongkar kebenaran di sebalik kematian abangnya, dan seorang pahlawan elit bernama Kang Seo Hae (Park Shin Hye), yang mengembara masa untuk menolongnya.

Drama terbaru ini akan memulakan tayangannya pada 17 Februari, sebaik sahaja drama Run On selesai tayangannya. Tonton trailer disini


Kim Hee Sun Bersedia Untuk Membalas Dendam Dalam Poster Drama “The Bride of Black”

The Bride of Black telah mendedahkan poster terbaru yang menampilkan bintang utama Kim Hee Sun.

Dibintangi oleh Kim Hee Sun, Lee Hyun Wook, Jung Yoo Jin, Park Hoon dan Cha Ji Yeon, siri Netflix yang akan datang ini berkisar tentang Rex, sebuah agensi mencari jodoh yang pakar dalam perkahwinan semula pelanggan yang bercita-cita tinggi yang berusaha untuk berkahwin dengan pasangan kaya.

Lima pelakon itu akan menggambarkan orang yang berkumpul di Rex atas sebab yang berbeza. Drama ini diterajui oleh pengarah penerbitan (PD) Kim Jung Min (Bad Guys, Squad 38).

Kim Hee Sun akan memegang watak Seo Hye Seung, seorang wanita kelas pertengahan yang bersatu semula dengan orang yang mengubah hidupnya di Rex dan mengambil bahagian dalam perlumbaan keinginan untuk membalas dendam.

Poster yang baru dikeluarkan menunjukkan transformasi drastik Kim Hee Sun menjadi Seo Hye Seung, yang terjun ke dalam perniagaan perkahwinan antara golongan elit untuk membalas dendam.

Seo Hye Seung kelihatan cantik dalam gaun pengantin berwarna putih, tetapi matanya yang dingin di bawah tudung hitam menunjukkan kemarahan yang dipendamnya. Teks pada poster itu berbunyi, “Balas dendamnya bermula,” membayangkan sebab dia telah menyertai agensi mencari jodoh.

The Bride of Black akan ditayangkan di Netflix pada 15 Julai ini.


SPIRAL: FROM THE BOOK OF SAW Ditunda Ke Tahun Hadapan

Melihat pandemik koronavirus yang masih belum reda, filem terbaru francais Saw, Spiral: From the Book of Saw mengambil keputusan untuk menangguh tayangannya. Filem yang sepatutnya ditayangkan 15 Mei ini telah ditunda setahun lebih lewat dari tarikh tayangan asal iaitu 21 Mei 2021.

Spiral: From the Book of Saw

Spiral: From the Book of Saw

Berikut adalah kenyataan dari laman rasmi Saw:

#Spiral: From The Book Of Saw – May 21st, 2021. pic.twitter.com/BShmS61u2W
— SAW (@Saw) May 1, 2020

— SAW (@Saw) May 1, 2020

Spiral: From the Book of Saw ditulis oleh Chris Rock, yang turut bergandingan dengan Samuel L. Jackson. Rock memainkan peranan sebagai seorang detektif polis yang menyiasat siri kes jenayah yang pelik. Jackson memainkan peranan sebagai ayahnya. Mereka turut disertai Max Minghella sebagai Willaim Schenk, rakan sekerja Rock dan Mariso Nichols sebagai Capt. Angie Garza, ketua kepada karakter Rock.

Spiral: From the Book of Saw

Spiral: From the Book of Saw

Filem ke-9 Saw ini akan menawarkan kepada peminat di seluruh dunia tahap baru yang semakin meningkat dengan perangkap yang licik, petunjuk pintar dan ketegangan berlebihan yang mereka harapkan dari salah satu francais seram yang paling menakutkan di dunia.

Diterbitkan penerbit Saw, Mark Burg dan Oren Koules, filem ini diarahkan oleh Darren Lynn Bousman, yang pernah mengarahkan tiga filem francais Saw yang sukses. Lakonlayar ditulis oleh Pete Goldfinger dan Josh Stolberg berdasarkan cerita yang dicipta oleh Rock. Pencipta francais Saw, James Wan dan Leigh Whannell bertindak selaku penerbit eksekutif.


Dari J-Pop Ke Aksi, Ini Filem-Film “HiGH&LOW” Yang Boleh Ditonton Di Netflix

Selain Crow Zero atau beberapa francais popular yang lain, terdapat satu francais aksi yang sangat hebat di Jepun tetapi kurang dikenali diluar negara. Apa yang menariknya, francais ini telah mengubah penyanyi dan penari J-Pop kepada pahlawan yang hebat dimana mereka mempersembahkan lakonan yang mantap serta mempamerkan seni mempertahankan diri yang berjaya memukaukan peminat.

Francais yang dimaksudkan adalah HiGH&LOW. Kejayaannya bermula dari siri televisyen, dan ia terus berkembang kepada beberapa siri filem hebat. Francais HiGH&LOW kini boleh didapati di Netflix, dan bagi yang belum pernah menontonnya, kami kongsikan senarai filem dibawah.

HiGH&LOW adalah francais multimedia yang bermula dari High&Low: The Story of S.W.O.R.D., sebuah drama TV dua musim yang dicipta oleh EXILE TRIBE, sebuah kumpulan besar yang terdiri daripada artis-artis J-Pop dibawah agensi LDH, dan diasaskan oleh kumpulan EXILE.

Siri TV yang sarat dengan aksi dan bercita-cita tinggi ini dibuat dengan tujuan untuk mewujudkan dunia persaingan diantara gang, persaudaraan, kesetiaan, konspirasi jenayah dan membongkar ketamakkan kapitalis.

Dari siri televisyen, francaisnya dikembangkan ke beberapa format-media seperti manga, buku, anime, permainan telefon bimbit , album studio, konsert dan beberapa siri filem. Netflix berjaya mendapatkan hak tayangan kesemua filem untuk pasaran antarabangsa, termasuklah Malaysia.

Jika anda meminati genre aksi dalam apa jua keadaan, HiGH&LOW perlu dimasukkan dalam senarai tontonan anda. Francais ini memaparkan persengketaan diantara gang yang mana anda akan melihat pelbagai karakter dalam dunia yang luas, dan perjuangan untuk mengekalkan kawalan ke atas wilayah mereka, tindakan yang betul atau salah dan membalas dendam demi rakan-rakan mereka.

Kisahnya berpusat pada lima gang bandar yang secara kolektif disebut sebagai S.W.O.R.D .:

Sannoh Rengokai Hoodlum Squad
White Rascals
Oya High School
Rude Boys
Daruma Ikka

Kelima-lima gang ini menguasai beberapa bahagian di sebuah kota yang tidak dinamakan (disebut “S.W.O.R.D. City” oleh para peminat), setelah geng legenda Mugen dibubarkan, berikutan pertelingkahan dengan kumpulan bersaudara Amamiya.

Disebabkan selalu bertelagah, kumpulan gang ini mengekalkan keseimbangan yang rapuh dimana ianya boleh runtuh walaupun disebabkan pekara kecil. Kuryu Group, organisasi Yakuza yang sangat merbahaya melihat peluang untuk merampas wilayah setelah ditinggalkan Mugan.

Sebagai francais yang dimulakan oleh artis J-Pop, muzik mendapat tempat yang istimewa dalam filem dengan judul lagu yang khusus untuk setiap gang.

Antara salah satu sebab kenapa anda perlu menonton francais ini adalah bagaimana penyanyi dan penari J-Pop berubah menjadi pahlawan yang hebat. Mereka bukanlah ahli seni mempertahankan diri profesional, tetapi usaha mereka telah mewujudkan pertarungan yang hebat.

Sinematografi hebat dari Takahito Ôuchi serta pengarah Sigeaki Kubo juga menjadi faktor yang memberikan adegan-adegan aksinya sangat menarik. Anda boleh melihat aksi yang dirakam secara ‘one-shot’, perspektif dan fokus ketika perkelahian besar-besaran dengan gegaran kamera yang minimum, serta pergerakan kamera dari ketinggian 30 kaki atau merempuh cermin kaca. Senang kata aspek teknikal terutamanya dari segi sinematografinya sangat memukau.

Netflix hanya mendapatkan hak untuk tujuh filem dalam francais, tetapi tidak untuk siri TV asal. Namun tidak perlu risau, filem pertama Road to HiGH&Low boleh dikatakan ‘recap; kepada siri dua musim yang dijadikan dalam bentuk satu filem panjang. Jika tidak dapat menonton siri TV, anda boleh mulakannya dengan filem ini, walaupun maklumat yang disampaikan mungkin agak padat berbanding menonton siri asal.

HiGH&LOW the Movie berpusat pada seorang bekas pemimpin Mugen yang diyakinkan oleh mafia Korea untuk berpihak kepada kumpulan ‘yakuza’ Kuryu untuk menguasai bandar. Kelima-lima geng S.W.O.R.D. berkumpul untuk menghentikan mereka, malah kumpulan legenda Amamiya Brothers turut serta dalam pertarungan ini.

Filem ini sebenarnya bertindak sebagai filem pertama kepada francais dan turut memasukkan ‘recap’ peristiwa dari permulaan francais.

2. HiGH&LOW The Red Rain (2016)

Filem ‘spin-off’ pertama yang memberi fokus pada Amamiya Brothers. Dalam filem ini, Masaki dan Hiroto pergi mencari abang sulung mereka Takeru, yang telah hilang secara misteri sejak setahun yang lalu. Pencarian mereka bagaimanapuan telah membongkar rahsia Amamiya Brothers dari masa lalu.

Kurang berorientasikan aksi berbanding trilogi utama, tetapi masih menarik minat anda jika ingin mengentahui tentang watak-watak dari filem pertama.

3. HiGH&LOW The Movie 2 / End of Sky  (2017)

Oleh kerana beberapa geng menghadapi krisis dalaman dan hampir hilang, Kumpulan Kuryu meneruskan rancangan mereka untuk membina kasino di kawasan S.W.O.R.D. Tidak rela membiarkan kapitalisme yang korup merampas cara hidup mereka, kumpulan-kumpulan ini cuba mendedahkan ahli politik yang mengambil rasuah dari ‘yakuza’.

Filem yang memaparkan aksi kejar-mengejar yang menarik dan pertempuran hebat diantara gang.

4. HiGH&LOW The Movie 3 / Final Mission (2017)

Muak dan bosan melihat rancangan mereka seringkali digagalkan oleh sekumpulan pengacau bermasalah remaja, kumpulan ‘yakuza’ Kuryu Group mula bersekongkol dengan pemerintah untuk memusnahkan kelima-lima geng itu untuk selama-lamanya. Pertempuran terakhir yang akan menentukan nasib bandar S.W.O.R.D. telahpun bermula.

Filem terakhir dalam trilogi utama yang memberikan hasil kerja kamera yang sangat hebat serta koreografi yang mantap

5. DTC – Yukemuri Junjou Hen – From HiGH&LOW (2018)

Berehat dari adegan-adegan aksi dengan ‘spin-off’ kedua HiGH&LOW yang lebih kepada genre komedi. DTC filem yang ringan dan memberi fokus pada tiga ahli Sannoh Rengokai Hoodlum Squad selepas misi terakhir.

Tiada sebarang aksi dalam filem ini, dan anda boleh melangkauinya, melainkan anda berminat untuk mengentahui kisah tiga watak utama dalam filem ini.

‘Spin-off’ terbaru yang juga merupakan filem ‘crossover’ diantara kumpulan dari HiGH&LOW, Oya High School dengan Housen Academy dari manga Crows/Worst ciptaan Hiroshi Takahashi. Dalam filem ini, kedua-dua geng menjadi seteru dan terlibat dalam pertempuran yang epik.

Kesemua siri filem HiGH&LOW ini boleh ditonton di Netflix


Tonton Aksi Kejar Mengejar Dalam Klip Filem Hobbs And Shaw

Filem aksi perlumbaan Hobbs and Shaw bakal menjanjikan aksi yang menarik lagi jitu kepada para penonton nanti. Bagi memberikan sedikit gambaran bagaimana adegan aksi dalam filem tersebut akan dipertontonkan dalam filem penuh, Universal Pictures (via IGN) telah melancarkan sebuah klip filem yang mampu membuatkan anda teruja. Anda boleh tonton klip eksklusif filem Hobbs and Shaw dipemain video dibawah.

Hobbs & Shaw merupakan filem spin off dari francais Fast and Furious. Ia berkisarkan tentang watak Luke Hobbs yang merupakan ejen keselamatan diplomatik serta watak Deckard Shaw, iaitu seorang bekas tentera elit.

Brixton Lore, seorang anarki – telah berjaya memiliki senjata biologikal yang mampu untuk memberi ancaman kepada manusia sejagat. Dengan bantuan ejen M16, Hattie Shaw yang juga merupakan adik-beradik Shaw, Hobbs dan Shaw perlu mengenepikan perbezaan antara mereka untuk bergabung dan seterusnya menjatuhkan musuh yang sangat berbahaya.

Skrip filem aksi ini ditulis oleh Chris Morgan. Beliau terlibat dengan francais Fast and Furious sejak filem Tokyo Drift. Manakala bekas pengarah filem John Wick serta Atomic Blonde, David Leitch bertindak selaku pengarah.

Selain Dwayne Johnson dan Jason Statham, filem ini turut dibintangi pelakon seperti Vanessa Kirby, Eiza Gonzalez, Eddie Marsan dan Idris Elba yang memainkan peranan sebagai villain.

Hobbs & Shaw bakal menemui penonton pada 31 Julai ini.


Review Filem: Ada Hantu (2021)

Pertama sekali, saya ingin ucapkan tahniah Hairul Azreen kerana sudah bergelar pengarah. Filem seram tempatan, Ada Hantu, yang juga merupakan debut Hairul sebagai pengarah, kini boleh distrim di perkhidmatan streaming Disney+ Hotstar. Ditulis oleh pengarah tersohor Adrian Teh, Ada Hantu menjanjikan twist yang tidak disangka dan lucu kepada penonton. Ada Hantu mengisahkan tentang Aliff (Zahiril Adzim), seorang ‘Youtuber’ popular...

Review Filem: Ada Hantu (2021)

Pertama sekali, saya ingin ucapkan tahniah Hairul Azreen kerana sudah bergelar pengarah. Filem seram tempatan, Ada Hantu, yang juga merupakan debut Hairul sebagai pengarah, kini boleh distrim di perkhidmatan streaming Disney+ Hotstar. Ditulis oleh pengarah tersohor Adrian Teh, Ada Hantu menjanjikan twist yang tidak disangka dan lucu kepada penonton.
Ada Hantu mengisahkan tentang Aliff (Zahiril Adzim), seorang ‘Youtuber’ popular yang sangat skeptikal terhadap semua perkara ghaib, terutamanya hantu. Sikapnya yang suka bercakap besar bagaimanapun tidak disenangi rakan-rakannya. Bagi membuktikan hantu tidak wujud, dia telah mencabar rakan-rakannya untuk bermalam di mana-mana lokasi yang dipercayai berhantu.
Bariah (Shiqin Kamal), salah seorang rakannya, telah mencadangkan sebuah rumah lama berhampiran kampungnya. Menurutnya, rumah tersebut pernah dimiliki oleh jeneral tentera Jepun yang telah menyeksa dan membunuh semua orang di sekelilingnya dengan kejam. Dek kerana kekejaman jeneral tentera itu, rumah tersebut menjadi ‘urban legend’ dikalangan penduduk setempat, dan dipercayai berpuaka.
Aliff bersetuju agar rumah tersebut menjadi tempat untuk mereka meraikan harijadinya. Menjelang tengah malam, selepas mereka menyambut hari lahir Aliff, berlaku beberapa pekara aneh dan menyeramkan. Aliff yang ketakutan, menjadi panik selepas di kehilangan rakan-rakannya, dan ketika itulah dia segera menyedari bahawa rumah itu menyimpan sesuatu yang menakutkan, lebih dari apa yang dia bayangkan.

Ada Hantu mengingatkan saya tentang satu lagi filem tempatan yang telah ditayangkan pada tahun ini, iaitu Selamat Hari Tak Jadi. kedua-dua filem tersebut memiliki idea yang hampir sama, walaupun berbeza dari segi jalan cerita. Jika Selamat Hari Tak Jadi mengetengahkan konsep ‘home invasion’, filem ini menggunakan elemen-elemen supernatural dan seram dalam menggerakkan jalan cerita. Dan sudah tentu, saya lebih memilih filem ini kerana ia memiliki kelebihan pada cerita dan ‘twist’nya.
Pada satu tahap, saya menyangkan filem ini lebih kepada seram yang serius, menjanjikan ‘jump-scare’ yang mengejutkan. Secara jujurnya, ketika watak Aliff mula diganggu, saya sudah dapat merasai ‘vibe’ tipikal filem seram – sengaja pergi ke rumah hantu, ada watak yang bermulut celupar dan sebagainya. Cuma pada ketika itu, saya tertanya kenapa ia tidak menggunakan unsur-unsur ‘jump-scare’ atau mencipta suasana seram yang menakutkan. Tetapi, sebaik sahaja ‘twist’ disajikan, barulah saya menyedari bahawa filem ini bukanlah filem seram yang biasa. Saya tiada masalah apabila nada filem ini berubah kearah komedi pada ‘act’ ketiga, dan bagi saya peralihan plot yang lebih menjurus kepada komedi membuatkan filem ini jadi lebih menghiburkan.
Bahagian awal penceritaan sedikit bosan dan ‘cringe’, terutamanya lakonan para pelakonnya. Peralihan cerita = dari mereka merancang, tiba ke rumah lama sehingga Aliff diganggu hantu – agak meleret. Terlampau fokus pada ‘cari konten’ sehingga membuatkan saya merasa bosan dan tidak fokus. Jika pengenalan dipendekan, dan adegan yang melibatkan Aliff dibuat sedikit panjang atau lebih seram, ditambah pula dengan ‘twist’, saya yakin plot filem ini pasti menjadi lebih menarik.

Perwatakkan seimbang dengan jalan cerita, masing-masing mendapat peranan mereka, cuma dari segi kualiti lakonan, tidak banyak yang boleh diperkatakan. Walaupun Zahiril membawa watak utama, satu-satunya babak diingati adalah diketika dia menunjukkan wajah yang menakutkan, iaitu sewaktu di penghujung filem. Hairul Azreen, seperti biasa … mungkin kerusi pengarahan sesuai untuknya. Watak lakonan Elvina Chua sekadar ‘filler’, manakala Nafiez Zaidi dan Shiqin Kamal nampak sedikit menyerlah walaupun kadang-kala sedikit kaku.
Kehadiran Sophia Albarakbah, Henley Hii, Theebaan dan Dafi Ismail Sabri lebih kepada ‘comedic’, tetapi saya terhibur dengan lakonan komik Henley Hii dan Theebaan yang benar-benar lucu dan ‘memorable’. ‘Production value’ filem ini sangat tinggi, kelihatan kemas, kesilapan konti yang sangat minima dan hasil kerja kamera yang cantik – mungkin kerana ia diterbitkan studio terkemuka Act 2 Pictures. Apapun, sebagai filem debut, Hairul Azreen benar-benar menjadi kualiti produksinya.
Walaupun poster utama filem ini agak teruk, tetapi bak kata peminat filem, ‘don’t judge a movie by its poster’, Ada Hantu adalah filem yang menghiburkan, dan Hairul Azreen berjaya membuktikan dia mampu menjadi pengarah. Saya tidak kata filem ini berkualiti tinggi, dan saya juga tidak menganggap filem ini teruk. Selagi ia mampu membuatkan saya terhibur, saya akan hargai usaha pengarah, penulis filem pelakon dan mereka yang terlibat. Secara keseluruhannya, Ada Hantu sangat berbaloi untuk ditonton, dijamin menghiburkan, dan anda pasti tidak akan kecewa dengan hasil kerja Hairul Azreen.

                   Rating Kakimuvee

3/5

Ada Hantu boleh distrim di Disney+ Hotstar


Shang-Chi 2 Kini Sedang Dibangunkan, Destin Daniel Akan Mengarah Siri TV MCU

Selepas filem pertama mendapat kejayaan besar, Marvel Studios kini sedang bersiap sedia untuk menghasilkan sekuel filem Shang-Chi. Walaupun butirannya masih belum diketahui, pengarah Destin Daniel Cretton disahkan akan kembali menerajui sekual yang akan datang.

Selain itu juga, sebagai sebahagian daripada perjanjian baharu diantara Marvel Studios dan Hulu (Onyx Collective), Cretton juga diberi tanggungjawab untuk mengusahakan siri Marvel Cinematic Universe yang baru untuk Disney+.

“Destin adalah rakan usaha sama hebat yang membawa perspektif dan kemahiran unik kepada Shang-Chi dan The Legend of the Ten Rings,” kata Kevin Feige, Presiden Marvel Studios.

“Kami memiliki masa yang hebat bekerja bersama-sama dalam filem itu dan dia mempunyai begitu banyak idea menarik untuk cerita untuk dihidupkan di Disney+, jadi kami teruja untuk mengembangkan hubungan kami dengannya dan tidak sabar untuk memulakannya.”

Diarahkan oleh Destin Daniel Cretton dari lakon layar yang ditulis oleh Dave Callaham, Shang-Chi and the Legend of the Ten Ring akan menceritakan tentang watak utama yang akan menentang organisasi penganas dikenali sebagai Ten Rings.

Simu Liu akan memainkan watak utama sebagai Shang-Chi, dan dia disertai Tony Leung sebagai ‘the real’ Mandarin, Awkwafina, Michelle Yeoh, Florian Munteanu dan ramai lagi.

Dikenali sebagai The Master of Kung Fu, Shang-Chi pertama kali diperkenalkan di halaman Special Marvel Edition # 15 pada tahun 1973 setelah mereka gagal memperoleh hak untuk siri TV Kung Fu yang terkenal ketika itu, yang dibintangi oleh David Carradine. Sebagai pakar pertempuran, Shang-Chi akhirnya memperoleh kemampuan untuk membuat sejumlah replika dirinya.

Setelah Special Marvel Edition mengubah namanya menjadi The Hands of Shang-Chi: Master of Kung Fu, watak itu terus muncul dalam terbitan Marvel Team-Up dan Marvel Two-in-One. Dia juga pernah menjadi anggota The Avengers and Heroes for Hire, yang terakhir bersama rakan-rakan tuan kung fu, Daughter of the Dragon.